Txaber Igarza, Author at Mugalari KulturaMugalari Kultura\nIban Gorriti Izpiritu askea izan du beti Izaskun Ellakuriagak (Iurreta, 1972), baita eskuartean beti izan dituen proiektuetan jardun izan denetan ere. Orain, orain direla urte batzuk atzera seguruasko irudikatuko ez lukeen esperientzia bizitzen ari da. Orain dela urte eta erdi presak eta diruak agintzen zuen munduaren erritmoa gelditu nahi izan zuen. Ordutik, ingelesa jakin barik, gure diasporaren beste muturrera joan zen eta sekula ahaztuko ez duen bizi-abenturan murgilduta dabil. Elkarrizketa hau ezinbestekoa da irakurtzea eta konturatzeko badaudela bizkaitar honen antzera, egunerokoari 'ordagoa' bota eta argazkietan erakusten duen irrifarreagaz arriskatzea aukeratzen dutenak. Ellakuriagak puenting egin du Aucklandeko zubitik, euskara irakasle ibili da, olerkiak argitaratu ditu ingelesez, tetraplejiko batekin belaontzian ere bidaiatu du... Orain Malasian dago eta Helpx bidaiarien elkartruke sareko kide lez bidaian dabil. Esandakoa, txapela buruan eta irrifarrearekin ibili munduan. - Izaskun, zein egunetan txapela jantzi eta hasi zenuen zure bizitza berria munduan zehar? 2012ko apirilaren 24ean hartu nuen hegazkina Loiun eta apirilaren 26an Zelanda Berriko Auckland aireportura heldu nintzen. Bizitza berria, baino gehiago 'abentura' berria deituko nuke. Ze, berez, Bizkaia Irratian bi urteko lanuztea eskatuta eta Lekukom modura egiten nituen komunikazio lanak etenda hasi nuen abentura hau. 40 urterekin, lana eukita eta bizimodu 'egonkor' batekin batzueri zaila egin ahal zaie ulertzea nire erabakia. 'Ausarta' naizela ere askori entzun diet. Izan daiteke bai… baina nik gehiago ulertzen dut barruak aspalditik eskatzen zidanaren bila joan naizela. - Durangotik Zelanda Berrira; Garaiko kiwietatik 'kiwi' bizidunetara. Zer dela eta munduko beste puntara? Hain zuzen ere horregaitik; munduko beste puntan dagoelako. Arrazoiak bat baino gehiago izan ziren. Zelanda Berria betidanik ezagutu nahi nuen. Argi neukan ingelesa hitz egiten duten herrialde batera joan nahi nuela, bide batez ingelesa ikasteko. Eta behin, munduko puntara etorrita, nire erabakian atzera egitea zailagoa izango zela ere kontuan hartu nuen. Bi urteko etena behin hartuta erabakiarekin bai ala bai aurrera egitea nahi nuen. Birritan pentsatu behar duzu Zelanda Berritik bueltan joatea, denbora eta diru asko da. - Maleta oroitzapenez beteta eta burua ingelesez hutsik bidaiatu zenuen? Bai eta ez. Ez naiz ni oroitzapenetan denbora galtzen duenetakoa. Ez nuen ezer berezirik maletan sartu. Eta ingelesa apur bat banekien, testu sinpleak ulertzeko haina. Gainontzean berba oso gutxi, indioen antzera, eta entzunezko ulermena eskas eskasa. - Aucklandera heldutakoan zer izan zan gauzarik positiboena? Pentsatu baino lasaiago heldu nintzela. Non lo egingo nuen jakin barik eta ingeles gutxi berba eginda… harritu egin nintzen nire buruarekin, egoera kontrolpean izango banu bezala eman nituelako hasierako pausuak: mobilerako SIM erosi, informaziokoei laguntza eskatu, lo egiteko lekua aurkitu,… egunerokoa izango balitz lez tenpleagaz. - Zein momentutan bihotzak faltan botatzen ditu etxekoak eta lagunak? Egia esan ez dut herrimin krisirik izan eta horrek ere zelanbait harritu nau. Baina, ia astero neukan Skype saioren bat etxekoekin eta ia hamabostero familiakoei eta zenbait laguni nire gora-beherak kontatzen dizkiet. Hala ere, badira momentu batzuk lagunekin eta etxekoekin gogoratu izan naizena; batez ere, paisaia zoragarrietatik ibilteko aukera izan dudanean. “Hau edo bestea hemen egongo balitz…” pentsatzen nuen horrelakoetan. - Zure bidaian gauza asko egin dituzu, Aucklandeko zubitik puenting ere. Zelangoa izan zen esperientzia? Urte eta bi hilabete bertan bizi eta azken egunean izan zen. Egunero etxetik ikusten nuen zubia eta horrelakoak beti gustatu izan zaizkit. Orain dela urte asko Euskal Herrian puenting egiteko aukera izan nuen orduko Durangoko abentura taldearekin (ez dut gogoratzen izena). Zelanda Berria abentura kirol guztietarako herrialdea da. Eta berez, Aucklandekoa ez da saltorik espektakularrena; Queenstown edota Taupo dira lekuak. Saltoa itzela. Gozada bat. Hori bai, bat, bi, hiru esandakoan gehiago pentsatu barik bota nuen nire burua zubitik eta gero, txilio ozen luzea bota. Hortik aurrera lasaitasun totala eta aurpegian irribarrea. - Bolondres zereginetan murgildu zinen: munduko triatloi txapelketak, Zelanda Berriko Ukelele jaialdian, Art in the Dark proiektuan, Aucklandeko Arte eta kultura jaialdian, idazleen jaialdian… Zelan laburbilduko zenituzke? Ingelesa praktikatzeko, jendea ezagutzeko eta lan esperientzia izateko aukerak aprobetxatzeko modu ezin hobea. Ausardia puntua behar da zeure burua horrelakoetara aurkezteko, baina lehen pausua ematea da zailena. Gero, gehienetan, jendeak eskuzabal hartzen zaitu. - Olerkien liburu bat ere idatzi duzu? Non irakurri genitzake zure hiru olerkiak, euskarara ere itzulitakoak? Bolondres lez lan egiteko aukerak aprobetxatzeaz aparte, doakoak ziren hitzaldi eta tailer askotan parte hartu dut… beti ere ingelesean sakondu eta jendea ezagutzeko. Horretako tailerretako bat emakumezkoentzat idazkera tailerra izan zen. Animatu eta izena eman nuen. Tailerrean, besteak beste, olerkigintza, mikroipuinak nola idatzi landu genituen. Tailerraren amaiera gisa, Aucklandeko Udalak gure lanekin liburuxka bat argitaratu zuen. Nik aipatu nien, ingelesezko bertsioaren ondoan euskarazko itzulpena argitaratzea gustatuko litzaidakeela. Eta halan argitaratu dira nire hiru olerki labur. Oso sinple eta basikoak dira. Balio literario eskasekoak. Baina nire 'abentura' honetako parte garrantzitsuak. Ez dut uste online irakurri daitezkeenik. Etxekoei bidali nizkien liburuaren ale batzuk. Gainontzean, liburuaren aurkezpenean irakurketa librea egin genuen eta olerkietako bat euskaraz eta ingelesez irakurri nuen eta hori bai, hori youtubera igo nuen (nahiz eta kalitatea ez den hoberena…) - Zelandaberritar baten andereñoa ere izan zinen. Nolatan sortu zen esperientzia kuriosoa? Zelanda Berriko informazioa eskuratzeko parte hartzen nuen foro baten euskaraz agurtzen nuela ikusi zuen eta bera jarri zen kontaktuan nirekin. Lau urte atzera euskal gramatika liburu bat erosi eta bere kabuz hasi zen euskara ikasten. Hizkuntza ezezik, euskal kultura, bizimodua, historia, egoera politikoa izan genituen berbagai gure saioetan. Nik ingelesa praktikatzen nuen. - Esperientzia berezienetako bat tetraplejiko baten laguntzaile modura lan eginda bizi izan duzu eta bere belaontzian bidaiatzeko aukera ere izan zenuen. Ikaslea zarenean 20 ordu lan egiteko aukera daukazu. Nire ingeles maila kontuan hartuta, eta nahiz eta esperientziarik ez izan horrelako lan baten, animatu egin nintzan lan eskariari erantzuten. Ez naiz damutzen. Asko ikasi dut berari lagunduz. Lagun handia da orain. Eta bai, bere belaontzian oporretan joateko aukera izan nuen. Tetraplejikoa izan arren, eta bere mugekin, belaontzia zuzendu, bideoak egin eta editatu,… 'independiente' izaten ahalegintzen da ahal duen neurrian. Meritu handia dauka. 'Errealitate' diferente bat ezagutu du berari esker. - Hamalau hilabete eta gero Helpx sareko kide egin zinen, mundu osoko bidaiarien elkartruke sarea. Hori ere esperientzia ezin aberatsagoa. Bidaiariak bere lana eskaintzen du eta etxekoek lo egiteko lekua eta jatekoa ematen dizkizute trukean. Horretarako, baina, webgune baten zure profila idatzi behar duzu, kide izatea ordaindu eta aurrera (www.helpx.net). - Era horretan Zelanda Berrian eta Australian zehar bidaiatu duzu urte erdi. Australian Europa osoa sartzen da eta oraindik ere lur gehiago dago? Mapa mundian begiratuta txikia ematen du, baina Australia oso handia da. Leku batetik bestera distantzia handia dago. Ni, batez ere, Tasmanian egon nintzen eta gero Sidney eta Melbourne aldean hiru hilabete inguru. - Sukaldeak garbitu, ospitale zahar bat berreraikitzen lagundu, oheak egin, armosuak pestatu, umeak zaindu, txofer, lorategiak txukundu eta sukaldari… Danetarik egin duzu kazetari ezik? Normalean kazetari lanik ez dute behar izaten horrelako lekuetan. Baina, leku batzuetan gizarte-sareetan daukadan esperientzia baliatzen nuen euren negozioak nola bermoldau edota nola hobeto 'saldu' laguntzeko. Gero, ia hamabostero Bizkaia Irratian nire esperientzien berri kontatzen nuen. Eta, Helpx experientziaren berri blog batean ere kontatzen nabil. Hori bai, ingelesez, ze era horretara idatzizkoa praktikatzeko balio dit eta etorkizunean joan nahiko nukeen lekukoek ere niri buruzko erreferentzia erreala aurkitu dezakete. - Danetariko jendea ezagutuko zenuen. Onena eta ez hain onena? Jende ona eta txarra munduko bazter guztietan dago. Baina, normalean zuk eskuzabal jokatzen duzunean edota ezkutuko intentzio barik jendeak antzera jokatzen du zurekin. Zorte handia izan dut eta oso jende jatorra aurkitu dut. Hori bai, oso moldakorra izan behar duzu eta aurreiritziak albo batera utzi. - Eta Malaysiara heldu zinen. Asia beste mundu bat da? Bai eta ez. Globalizazioaren eraginez eta gizakiak garelako, beharrizan antzekoak ditugu. Baina gero, lehentasunak ezberdinak dira. Asko harritu nau Malaysiak. Detaile tontoak dira, baina emakumezkoentzat supermerkatuetako aparkalekuan lekuak erreserbatuta dituzte. Edota haurdun dauden emakumeek lehentasuna dute ordaintzerakoan. Edota kotxea nun aparkatu duzun ahaztu bazaizu, doako zerbitzua eskaintzen dizute eta kotxea aurkitzen laguntzen lan egiten du tipo batek. - Eta hurrengo geltokia… Borneo. Malaysiara Zelanda Berrian nire lehen pisukidea izan zena bisitatzera etorri naiz eta gero Helpx esperientzian ezagutu nituen beste lagun batzuk ere bisitatu ditut. Malaysian beraiekin nabil aurrera eta atzera, eta leku turistikoak bai, baina euren egunerokoa bizi dut. Borneora ere eurek lagunduko noa, lagunetako bat Borneon jaiotakoa delako. - Hurrengoa gertuago izango da: Londres. Oxfordeko unibertsitatea ezagutuko duzu? Hori ere nire bidaian ezagutu nuen lagun bati esker. Master bat egiten dago orain Oxforden eta bera bisitatzera noa eta bide batez Britainia Handian ere zeozertxo bidaituko dut. - Euskal Herria utzi zenuenetik zentimetro batzuk hazi zarela igartzen duzu hazkunde pertsonalari dagokionean? Zentimetroak gutxi dira, metroak irabazi ditut. Topikoa dirudi, baina gauzei aurre egiteko zu bakarrik zaudenean zertzuk egiteko gai zaren ikasteko balio du. Eta kontrolpean daukazun 'egunerokotasunetik' ateratzen zarenean, pentsatu baino gauza gehiago egin ditzakezula ikusten duzu. Asko harritu naiz nirekin, nire muga eta gaitasunekin. - Inoiz sentitu duzu Euskal Herrian bizi dugun zurrunbiloa arrotz? Internetari esker izan dut Euskal Herrian gertatzen dena jarraitzeko aukera, baina egia da sarri urrun sentitzen dudala. Hala ere, Euskal Herria mapan kokatzen eten barik ibili naiz bi urteotan. “Bagara eta ez gara” zentzu baten. Jende askok ez daki Euskal Herriaren berri eta sarri azaldu behar izan dut nor garen, zerk ezberdintzen gaituen, zergaitik gura dugun herri independientea izan, euskara eta euskal kulturaren aberastasuna, … enbaxadore txiki bat lez sentitzen nintzen. - Zer erakutsi diozu zure buruari? Mugak norberak jartzen dizkiola bere buruari eta horrela gauza asko 'galtzen' ditudala. Muga barik esperientziak aberasgarriago direla. - Bueltatuko al zara inoiz etxera burua aldatuta eta beste era batera estrukturatuta? Dagoeneko asko aldatu naiz. Betiko Izaskun izaten jarraitzen dut, baina orain askoz hobea (ai ama!!… horrek esan egin behar dira gero norbere buruaz… kar, kar, kar!) - Benito Lertxundi entzutetik, Linkin’ Park-en kontzertu bateko sarrerekin ikusi zaitugu. Zelan esperientzia? Boluntario aurkeztu nuen neure burua kontzertuan laguntzeko. Azkenean jenderik ez zuten behar izan, baina kontzerturako sarrerak doan eman zizkiguten. Oso ondo pasatu genuen. - Euskal


Oiartzunera etorri berriei harrera egingo zaie bihar Abaraxka ludotekan | El Diario Vasco\nOiartzunOiartzunera etorri berriei harrera egingo zaie bihar Abaraxka ludotekan\nElkar ezagutu eta informazio praktikoa trukatzea da asmoa\nGARAÑO OIARTZUN. Viernes, 14 diciembre 2018, 00:21\nJakina da bizileku berri batera iristean dena berria eta ezezaguna dela hasieran. Horregatik, Oiartzunera etorri berriei harrera egingo zaie datorren larunbatean (hilak 15).\nEgun hori Pertsona Migratzaileen Nazioarteko Eguna ere bada. Oraingo honetan, Abaraxka ludotekarekin elkarlanean antolatu dute saioa Udaleko Euskara eta Gizarte-Ongizate sailek. Batez ere, haurrak dituzten familia etorriberriengan propio pentsatuta egin da. 16:30ean elkartuko dira Abaraxka Ludotekan.\nElkar ezagutzeaz gain, Oiartzuni buruzko informazio praktikoa emateko eta jatorri ezberdinetako herritarrek gastronomia, jokoak eta musika konpartitzeko aukera izango dugu saioan. Etorriberriak zuzenean gonbidatu ditugu, baina edozein oiartzuarrek parte hartu dezake saio honetan, helburua herritar guztien arteko elkarbizitza eraikitzea baita.\nMartxan da 50/50 Proiektua, energia-sentsibilizazioa lantzeko BIKAIN 16 ORDUKO FUTBITO TXAPELKETA


PANDEMIA,KRISI EKONOMIKO ETA SOZIALA,PRESOAK ETXERA,EH BILDU INDARTU\nLan-urte berriko erronkak\nHauek dira 2020/21 kurtso politikoko erronka nagusiak.\n1. Pandemiari aurre egin.\nEgoera sanitarioa kezkagarria da. Pandemiaren lehen olatuan berandu eta gaizki aritu zirenak, berandu eta gaizki ari dira oraingoan ere. Korrika eta presaka egin zuten deseskalatzea eta, hori gutxi balitz, harrezkero ez dituzte hartu behar diren neurriak, egunotan kaleak hartu dituzten irakasle eta osasungintzako langileen protestak eta mobilizazioak lekuko. Egoera ez da, oraindik ez behintzat, martxokoa edota apirilekoa bezain makurra, baina egungo kutsatu eta hildako kopuruak ere ez dira, inondik inora, onargarriak. Egoera honek guztion ardura eskatzen du, beste behin ere: norbanakoena, familiena, komunitatearena eta, bereziki, administrazioarena. Zentzu horretan, ez da onargarria eta ez dugu onartuko egoera sanitarioaren ardura guztia jendearen bizkar gainean jartzea. Are gutxiago kolektibo jakin batzuk kriminalizatzea, hala nola, gazteak, sasoikako langileak... Izan ere, egoeraren okertze nabarmenaren ardura inorena baldin bada, hamarkadetan zehar, politika neoliberalak tarteko, zerbitzu publikoak ahuldu eta berau indartzeko inbertsioak garaiz egin ez dituen administrazioarena baita. Edonola ere, beste behin ere, behekooi dagokigu klase politikoak faltan duen ardurarekin jokatzea, interes partikularren gainetik interes kolektibo eta komunitarioak jartzea, kutsatzeen hedapena ahal bait gehien mugatzeko behar diren neurri guztiak hartzea, elkar zaintzea... Egoera honek behekook kolpatuko baikaitu inor baino gogorrago, eta goikoek ez baitute gure ordez egingo.\n2. “Pandemia sozial eta ekonomikoari” aurre egin.\nSortuko kidegoa krisi sozial eta ekonomikoaren ondorioei eman beharreko erantzunaren lehen lerroan izango da, emakumeekin, pentsionistekin, langileekin, langabeekin, prekarioekin eta, oro har, sektore zaurgarrienekin eskuz esku eta orpoz orpo, neoliberalismoak sustatzen duen indibidualismoaren eta zatiketaren aurrean indarrak artikulatuz, gehiengo sozialen lan eta eskubideen defentsan, ez delako onargarria eta ez dugulako onartuko krisi honen kosteak beste behin ere behekoen bizkar gainean jartzea. Krisi hau ordaindu behar dute goikoek, ordaindu behar du kapitalak, hein handi batean haiek baitira egoera honen erantzuleak, pandemiaren aurrean babesgabe utzi gaituzten politika neoliberal eta pribatizatzaileak sustatu dituzten heinean.\n3. Preso, iheslari eta deportatu politikoen etxeratze bidean, salbuespenezko legediarekin amaitu.\nIgor Gonzalezen heriotzaren biharamunean esan genuen eta berriro ere esango dugu: salbuespenezko espetxe politikarekin amaitu beharra dago. Orain. Euskal gizartearen gehiengo zabalak elkarbizitza eta bakea nahi dituelako, eta ez dagoelako ez elkarbizitzaz ez bakeaz hitz egiterik euskal preso politikoek espetxean segitzen duten bitartean; are gutxiago euskal preso politikoek espetxeetan eta beren senideek errepideetan hiltzen jarraitzen duten bitartean. Euskal gizarteak ez du hitz politik nahi; ekintzak nahi ditu, eta nahi ditu orain.\n4. EH Bildu indartu.\nDatorren ekainean EH Bilduk kongresua egingo du. EH Bildu da arestian aipatu erronka generazional eta estrategikoei erantzuteko indarra, talentua eta anbizioa dituen indar politiko bakarra. Horrenbestez, helburua argia da: EH Bildu indartu eta hurrengo urteetan herri honetako instituzio nagusien gobernua eskuratzeko prestatzea. Bada, Sortuko kideok berebiziko ekarpena egingo dugu norabide horretan.


Euskerabili: ZAHARRAK BERRI A2\nZAHARRAK BERRI A2\nEgunkarietan argazkiek berezko garrantzia dute. Begirada batez helarazten digute informazio guztia eta askotan oinetan egiten diren komentarioetan argazkietan baino hobeto islatzen da berria.\nBada, beno, sindikatu guztiek deituta atzo bertan izan zen pinguinoek egindako lehenengo manifestazio ofiziala. Argazkian manifestazioaren atzealdeko partea ikusten dugu , beraz ezin dugu ikusi zein den manifestazioaren leloa edota arrazoia. Begiratu ondo irudia eta ea asmatzen duzuen zer aldarrikatu zuten protestan. Asmatu ostean, egin komentarioetan argazki honen oina.\nHABEko titulazioaren baliokidetza aldarrikatzen ari dira


Aiputik aipura - Garaigoikoa\nGaraigoikoa | 2016-10-24 10:53\n“Irten hizkuntzaren armairutik” liburutik\nEzagutza zabaldu da, gazte askok euskara jaso dute, gaitasunak eta mailak desberdinak diren arren. Baina bakoitzak duen euskara aktibatzea falta da: eremu zabal bat dago hor sorkuntzarekin lotuta, gazteentzat oso erakargarria dena, gainera.\nKendu ume bati euskal kulturaren transmisioarekin seko tematutako gurasoak, eta zer bide du euskal kulturaraino heltzeko? Eskolan egongo da irakasle entusiastaren bat, eta badaude bateko eta besteko egitasmoak, baina azterketetako erantzunetara mugatuko da maiz igurtzia. Nostalgiarako tarte gutxi, ordea, antzera izango baitzen beti. Kontua da orain tresna zorrotzagoak edukitzeko aukera dagoela, eta ordua dela desafioari behar bezala heltzeko.\n(Gurasoek) Seme-alabak euskaraz egitea nahi dute, baina horrek ezin ditu asebete, bene-benetan nahi dutena baita seme-alabak euskaraz egin nahi izatea.\nBaina faltan nabari dut euskaraz aske sentitzen direnak plan, diskurtso eta kanpainen zentroan jartzea, ia beti. Eta mesedez, ez daramaguna baino karga eta lan gehiago jartzeko. Erosoago sentitu eta askeago izan gaitezen baizik. Euskaldun askeen logika, diskurtso autozentratua jartzea erdigunean, ia beti.\naipuak hizkuntza soziologia soziolinguistika


Gure kaleak izendatzeko plaken %10ak baino ez omen darama emakumezko baten izena. Ehuneko horren barnean omen daude, “inork ezagutzen dituen emakumezkoak”, abizenik gabe azaltzen diren “izen herrikoiak”, eta nola ez, santak, mojak eta Ama Birjinak.\nEspazio publikoa hartzeko dugun beharraz barre egin izan digute maiz, histeriaz blai ari garela, gehiegikeria dela gure errekonozimendu antsia. Eta estatistikak gogoko ez baditut ere, gaurko datuak ez du erantzunik onartzen.\nEra berean, Hernanin Andre Kalea berreskuratu dugu, ez gainera izerdi gutxirekin. Ez dizkiot zorionak besterik eman nahi hainbeste urtean borrokan aritu den horri, eta bidean batu garen guztioi.\nBaina kaleak ez ditugulako plaka batzuen bidez soilik gureak egingo, martxoaren 14an Hernaniko kaleak beste era batera hartzeko aukera ere izango dugu emakumeok. Izan ere, sagardotegi garaiko gehiegikeria sexistek, baboseoak eta gainontzekoek adi entzun beharko dute, gurea dena berreskuratzera gatozela. Nazkatuta egoteaz gain, haserrea borborka izateaz gain, gurea denari izena jartzera baikatoz; eta jada, ez dugu baimenik eskatzen.


Sandra Rudy ikasle-ohia izango da komunikazioko profesionalen zikloan – Infocom\nInfocom > NO USAR (Noticias) > Sandra Rudy ikasle-ohia izango da komunikazioko profesionalen zikloan\nNO USAR (Noticias)\nSandra Rudy ikasle-ohia izango da komunikazioko profesionalen zikloan\nIon Muñoa ∿ 23 de otsaila de 2010\nSehileko berriarekin batera, aurrera jarraitzen du ikasturte honetan martxan jarri den Komunikazioko profesionalen zikloak. Aurreko saioetan telebistako eta irratiko kazetarien, barne-komunikazioko arduradun baten eta publizitatearen arloko profesionalen bisita izan dugu. Asteazken honetako saioan, komunikazio politikoa izango du hizpide Sandra Rudy ikasle ohiak.\nSandra Rudyk Giza Zientziak eta Komunikazioa ikasi zuen Deustuko Unibertsitatean. Lan mundura salto egin zuenean, komunikazio politikorantz bideratu zuen karrera profesionala. Egun Redondo & Asociados enpresan lan egiten du politikoen eta erakunde publikoen komunikazioko aholkularitzan.\nOtsailaren 24an, asteazkena, Komunikazioko Graduko lehen mailako ikasleei eta hala nahi duten beste ikasle guztiei komunikazio politikoaren sekretu guztiak (esan daitezkeenak) kontatuko dizkie Sandrak Rudyk, eguerdiko 12etan.\nProfesionalen Zikloa, comunicación política, Sandra Rudy Iruzkinik ez Permalink\n← (ES) Arranca hoy el seminario Cadena SER\n200 lagun inguru Egunkariaren alde →\nIon Muñoa Infocomeko editore taldea\nIon Muñoa Errasti Giza Zientziak eta Komunikazioan lizentziatua da (Deustuko Unibertsitatea) eta egun doktore tesia egiten ari da (Deustuko Unibertsitatea). Gaur egun Deustuko Unibertsitateko irakaslea da eta Donostiako campusean irakasten du. Komunikazioko Graduan irakasten du. Irakasgai hauek ematen ditu: Tresna Multimediak (euskaraz), Elaboración de Mensajes para la Web (gaztelaniaz) eta Principios de Comunicación Gráfica (gaztelaniaz). Ikerketako bere arlo nagusia Webeko komunikazio politikoa da. Deustuko Unibertsitateko Komunikazio ikertaldeko kidea da.


Osakidetzak azpikontratatutako garbiketa zerbitzuetako langileek hitzarmen duin bat aldarrikatu dute Gurutzetako ospitalean | LAB SINDIKATUA\nEkintza Sindikala Osakidetzak azpikontratatutako garbiketa zerbitzuetako langileek hitzarmen duin bat aldarrikatu dute Gurutzetako ospitalean\nLAB, UGT, CCOO eta ESK sindikatuon ohar bateratua, Gurutzetako ospitalean egindako mobilizazioaren harira:\nNegoziazio-mahaiak 38 bilera egin ditu, eta dagoeneko enpresen borondatea zein den argi geratu da: homologazioa kendu nahi digute. Homologazioa galtzeko arrisku larrian gaude. Hitzarmen berriaren negoziazioa 2018an hasi genuen, negoziazio erraza izango zelakoan, Osakidetzako langileekin homologatuta egoteak gai jakin batzuk akordio berrietara egokitzea baino ez baitzuen suposatu behar: 2012ko karrera profesionala, lanpostu hutsak betetzeko sistema zabalagoa eta bidezkoagoa, errelebo bidezko jubilazioa, Osakidetzako langilentzat onartu berri dituzten baimen eta lizentziak, etab.\n2015ean hitzarmen bat sinatu genuen, homologazio-hitzarmen bat, baina badirudi garai hartan homologazioak islatzen zituen baldintza horiek izoztuta utzi nahi diuztela, 2015eko errealitate estankoan. Enpresak malgutasunik gabe azaldu dira, eta mahaia blokeatuta dute. Badirudi blokeo hori Osakidetzak berak babesten duela, eta ez du erantzun egin dizkiegun bilera-eskaera desberdinei. Homologazioa kendu nahi digute eta itxita daude ezer egokitzeko.\nTxaloak eta aintzatespen-hitzak merezi izan genituen pandemian, baina orain lortu duguna lapurtu nahi digute.\nAtera gaitezen Hitzarmen berri bat eskatzeko mobilizazioetara, atera gaitezen mobilizazioetara argi eta garbi esatera homologazioa ez dela ukitzen!


Euskaraldian, eta “Euskararen nazioarteko egunaren” kariaz, Bilboko Udalak omenaldia egin dio gaur Verdes liburu-dendari (Posta kalean zegoen, 1906an sortu zenetik, harik eta 2005ean itxi zen arte). Urte horietan guztietan zehar, euskal kulturaren eta euskararen zabalkundearen alde egin zuen.\nJuan Mari Aburto Bilboko alkateak izan du Bilboko udaletxeko Arabiar Aretoan liburudenda mitiko horretako langileei –Asun Zuluaga eta Javier Escudero izan ziren azken aldian zuzendari– omenaldia egiteko ardura. Liburu-dendaren azken aldiko bi zuzendari horiekin batera, omenaldia jasotzera etorri dira Jesús Perdiguero, Elvira Eiguren, Andoni Mendía eta Amaia Garmendia, liburu-dendako langile izan zirenak. Halaber, bertan izan dira Mitxel Verdes eta Joseba Verdes ere, Verdes liburu-dendaren sortzaile izan zen Emerito Verdesen zueneko ahaideak.\n“Euskararen nazioarteko egunaren” helburuak dira ezagutza agertzea, eskerrak ematea eta agerian jartzea euskal kulturaren alde eta euskararen iraupenaren eta garapenaren alde egindako ekarpenagatik. Hori dela-eta, Juan Mari Aburto alkateak omenaldia jaso dutenei eskerrak agertu nahi izan dizkie euskal kulturaren erreferente izateagatik: “Gerra aurretik, Verdes ez zen liburu-denda soil bat; inprimategi ospetsu bat ere bazen, euskarazko liburuak zeuzkana, eta lotura estua zuena Bilboko abertzaletasunarekin. Urteetan zehar, liburu-denda honek lortu zuen ateak irekita edukitzea, zailtasunak zailtasun, euskal kulturaren zabalkundea egiteko, euskarazko liburuak eta diskoak saltzeko, zaila izaten baitzen haiek aurkitzea, batzuetan. Euskal artista eta ida\n“Euskararen nazioarteko egunaren” helburuak dira ezagutza agertzea, eskerrak ematea eta agerian jartzea euskal kulturaren alde eta euskararen iraupenaren eta garapenaren alde egindako ekarpenagatik. Hori dela-eta, Juan Mari Aburto alkateak omenaldia jaso dutenei eszle askoren topaleku eta bilkura-leku ere izan zen”.\nHorrez gain, Bilboko alkateak, “Euskararen nazioarteko egunaren” eta Euskaraldiaren kariaz, Bilboko jendarteari galdegin nahi izan dio “lehen hitza beti izan dadila euskaraz”. Lehenengo berba euskaraz.”\nBilboko Udalak ezagutza agertu nahi izan dio Verdes liburu-dendaren ia 100 urteko ibilbideari, euskal kulturarentzat oso zailak ziren garaietan egindako lan handiarengatik.\nEmerito Verdes inprimatzaile eta liburu saltzaileak 1906an sortu zen Verdes liburu-denda, eta bere bokazioaren zati handi bat euskal liburua saltzeko izan zen. Eusko Alderdi Jeltzalearen muin-muineko kidea zen bera, eta bere moldiztegian argitaratu ziren anitz liburuxka, kartel eta abar, eta baita euskarazko gramatikak eta literatur testuak ere. Arte grafikoetako enpresa indartsu bat izan zen (Juan Eustaquio Delmasen ondorengoa), eta Bilboko Posta kalean ateak ireki zituenean 1906an, bazeuzkan 36 langile.\n1973an Iker taldearen proposamen baten bitartez (Iker Taldeak egiten zituen besteak beste ikastoletarako materialak), Asun Zuluagak hartu zuen bere gain liburudenda, eta, Javier Escuderorekin batera (biak ziren liburu-dendako langileak, aurrera jarraitu zuten liburu-dendarekin eta “Verdes Iker” deitu zioten. Harik eta 2005ean itxi zen arte. Liburu-dendaren helburua euskarazko liburu erakus-lehioa izatea zen.\nLiburu-dendak Batallón Vasco Españolen atentatu bat ere jasan zuen 1997ko uztailean: igande batez, goizeko 7etan, lehertu egin ziren erakusleihoko beirak, eta kalte handiak eragin barnealdean.\nLiburu-denda, egon ere, EGUNA euskara hutsezko lehen egunkaria zegoen kale berean zegoen, eta jakin zuen une hartako zailtasun guztiak gainditzen, eta euskal kulturaren eta euskararen erreferente ere bihurtu zen: hara jotzen zuten artista eta idazle handiek, liburuak eta diskoak erostera ez ezik beren lanak liburu-dendan bertan aurkeztera ere bai.\nHori dela-eta, omenaldia bideo baten bitartez eginik, kulturaren arloko pertsonaia handiek ere parte hartu nahi izan dute, liburu-denda hartan bizitakoak gogoratuz, eta eurentzat izan zuen garrantzia aitortuz, hala nola: Bernardo Atxaga, Ruper Ordorika, Natxo de Felipe, Laura Mintegi, Juan Calos Pérez, Joseba Sarrionandia edo Rosa MirenPagola. Gainera, Ane Igartiburu ere izan da, Emeterio Verdesen zuzeneko ahaide gisa.\nEUSKARAREN 2018KO NAZIOARTEKO EGUNEKO ERAKUNDE-ADIERAZPENA\nBilboko Udalak ere bat egin du HAKOBA- Hizkuntza Politika gaietarako Herri Administrazioen Koordinazio Batzordearen “Euskararen Nazioarteko Eguneko Erakunde Adierazpenarekin”.\nTestu hori Eusko Jaurlaritzak, Arabako Foru Aldundiak, Bizkaiko Foru Aldundiak, Gipuzkoako Foru Aldundiak, Bilboko Udalak, Donostiako Udalak, Gasteizko Udalak eta EUDELek sinatu dute; horiek guztiak HAKOBAko kide dira.\n“Euskarak jarrera aktiboa eskatzen digu, prest egotea. Egun guztiak direlako Euskaraldia” goiburuarekin, herritarrak jabetu daitezen lortu nahi da, aurrera egiten jarraitzeko eta euskara urteko 365 egunetan erabil dezaten. Herritar gehienak prest gaudelako euskarari geure ahotsen hegalak emateko, hegaz egin dezan, amultsuki eta ahaltsu, ahoz aho, bihotzez bihotz, adimenez adimen. Euskaraz daukagun maila edozein dela ere, zeren eta euskara txar bakarra hitz egiten ez den hura baita. Bidea, beraz, adostasunarena eta batasunarena da, euskarak indarrak batzea behar duelako, ez kentzea; biderkatzea behar du, ez zatitzea. Elkarrekiko begirunez, elkarrekiko\n“Euskararen nazioarteko egunaren” helburuak dira ezagutza agertzea, eskerrak ematea eta agerian jartzea euskal kulturaren alde eta euskararen iraupenaren eta garapenaren alde egindako ekarpenagatik. Hori dela-eta, Juan Mari Aburto alkateak omenaldia jaso dutenei es determinazioz. Euskara elkarri eskainiz, esku beteka. Euskara bizitasunez bete dadin.\nJarrera aktiboarekin, eta prest. Egun guztiak direlako euskaraldia.\nEUSKARAREN NAZIOARTEKO EGUNAREN KARIAZ BILBON IZANGO DIREN BESTE JARDUERA BATZUK\nAbenduaren 3an da “Euskararen nazioarteko eguna”, eta Bilboko udaletxean egun horren kariaz egingo den ekitaldi nagusia azaroaren 30ean, ostiralarekin, izango da, Verdes liburu-dendari Arabiar Aretoan egingo zaion omenaldia, hain zuzen.\nHori dela eta, abenduaren 3an, egun osoan zehar, euskaraz gauzatuko dira kirol mota bateko eta besteko 9 saio. Ikastaro guztiak doakoak izango dira Bilbao Kirolakeko abonatuentzat.\nAbusu eta Artxandako udal kiroldegietan gauzatuko dira ikastaroak: Miribilla, Rekalde, San Inazio, Txurdinaga eta Zorrotzan. Hona zeintzuk izango diren jarduerak: euskal zumbing, pilatesa, euskal spin, igerijaia, aquafitness, txiki zumbing eta kaloria erretzea.\nBeste adibide bat da hori, Udalak euskararen alde egiteko eta euskara kirol- eta aisialdi-jardueretan sustatzeko daukan konpromisoarena. Ekimen hori Bilbao Kirolakek urtean zehar eskaintzen dituen 300etik gora ikastaroei gehitu behar zaie. Alde horretatik, Bilboko Udal Kiroldegietako langileen arteko % 73,5ek badaki euskaraz.\nBeste alde batetik, Bilboko Udaleko Kultura Sailaren Bidebarrieta Kulturgunean, astelehenetik aurrera, hilak 3, ekitaldi berezi bat izango da, “Hamaika egun, hamaika sortzaile” izenekoa. Beren sormen-lana euskararen eta euskal kulturaren arloetan gauzatzen duten hamaika pertsona eta talde bilduko dira han, era batera edo bestera Bidebarrieta Kulturgunearen programazioan parte hartzen dutenak edo parte hartu dutenak. Ekitaldia 19:30ean hasiko da, eta sarrera doakoa izango da, aretoa bete arte.\nHamaika gonbidatu horien artean badira musikariak, hala nola INUN, Gontzal Mendibil edo Rogelio Botanz; idazleak, hala nola Goizalde Landabaso eta Juanra Madariaga; bertsolariak; Arkaitz Estiballes; aktoreak: Karmele Larrinaga, oso ospetsua ikusleen artean Bagoaz-en eta Goazen-en jokatu dituen pertsonaiengatik; edo Sara Prieto marrazkilaria, bertatik bertara marrazten aritzen dena, Josu Bergarak gitarraz lagundurik, eta orobat Amilotx Dantza Taldea, Mungiakoa, “Kantuetan Dantzan” izeneko ikuskizuna estreinatu duena berriki, 25 dantzari baino gehiagorekin. Zientzia ere izango da Bidebarrietan, Bidebarrieta Zientzialariaren programazioaren bitartez; Juan Ignacio Pérez izango da han, zientzia eta euskara eskutik joan daitezkeela erakutsiz.\nBizkaiera ikasi nahi al duzu? Orain, bizkaiera ikasi ahal izateko jakin behar duzun guztia eskurgarri duzu hemen.


HAU ARTE (PUBLIKOA) AL DA?\nBi arkitekto donostiar (Edorta Subijana eta Jonander Agirre) bildu ditugu arte publiko eta biribilgune artistikoei buruz hitzegiteko. Modu honetan aurreratu gara Tabakalerak datorren astean artearen izaera publikoaren inguruan ...\n06/11/2015 / Redacción\nSIMON ARRIETA: GURE VELAZQUEZ ETA MANET\nKoldo Mitxelenako Ganbara aretoan Simon Arrietari (1915-1969) buruzko erakusketa eder bat dago ikusgai. Bergarako margolari handiak Velazquez eta Manet-en influentzia zuen. Eta datorren larunbata urriak 24ean doako bisita ...\n21/10/2015 / Redacción\nKomikigunearen lehen urteurrena bete dela eta bertara gerturatu gara komikien harribitxien bila. Zeintzuk ote dira jasotzen dituzten inkunable horiek? ...\n12/10/2015 / Redacción\nPlan borobila bihar Tabakaleran: "Loubia Hamra" filmaren aurre-estreinaldia proiektatuko da Zombie Zombie taldearen zuzeneko musikak lagunduta. Lor ezazu zure sarrera post hau sare sozialetan partekatzen. ...\n09/10/2015 / Redacción\nLorena Oteroren argazki-kamerak Donostikluba ekimenaren 1o. urteurrenaren festaren giroa bildu du. Larunbat arratsaldean musika, azoka ezberdinak eta giro aparta izan genituen. ...\n04/10/2015 / Redacción\nUDAN, UNTZI MUSEORA\nPlan alternatibo eta polita: untzi museoa bisitatu. Gainera "Bakailaoaren arrantza, ur handiak" erakusketa topatuko duzu. Argazkiak: Marta Ennes. ...\n25/08/2015 / Redacción\nGAROA KULTUR LAB: LEHEN URTEKO ANALISIA\nUrtebete igaro da Garoa Kultur Lab-ek Zabaleta kalean bere ateak ireki zituenetik. Urte mamitsua izan da. ...\n15/07/2015 / Redacción


Game Lore lehiaketa Online. Play for free\nGame Lore lehiaketa\nPlay jokoa Lore lehiaketa Online:\nGame Description Lore lehiaketa\nPlay inguruan lore- joko, euren kolore asko, nahi duzun bezala neska gogokoena bildu. . Play jokoa Lore lehiaketa konektatuta.\nTekniko jokoa Lore lehiaketa ezaugarri\nGame Lore lehiaketa gehitu: 19.01.2012\nJokoa jokatzen: 1685 aldiz\nBezalako jokoa Lore lehiaketa Jokoak\nDeskarga jokoa Lore lehiaketa\nEmbed Joko Lore lehiaketa zure web orrian:\nJokoaren txertatu Lore lehiaketa zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Lore lehiaketa , eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Lore lehiaketa -rekin, baita ere, jokoa jokatu zen:


barren.eus - “Fabricando Mujeres” dokumentala estreinatuko dute gaur Elgoibarren\n“Fabricando Mujeres” dokumentala estreinatuko dute gaur Elgoibarren\nIndarkeria matxistaren identifikazioa eta egungo egitura ekonomikoan kontsumitzen dugunaren arteko lotura aztertzen du “Fabricando Mujeres” dokumentalak. Makina Erremintaren Museoan grabatu dute filmaren zati bat, eta Elgoibarko herriari eskerrak emateko, gaur (azaroak 27) estreinatuko dute filma Herriko Antzokian.\nEmanaldia 19:00etan hasiko da eta debalde izango da. Bilboko Zinebi zine jaialdian aurkeztu zuten dokumentala azaroaren 15ean, eta orain bira txiki bat egingo dute filma aurkezteko. Donostian, Gasteizen eta Elgoibarren izango dira.\n“Fabricando Mujeres” dokumentalaren helburua Setem Hego Haizea elkarteak egindako ‘Indarkeria kontsumitzen dugu?’ ikerketaren emaitzak modu erraz eta bisualean pantailaratzea da. "Indarkeria matxista identifikatzeko hiru alor hartu ditugu kontuan: etxea, estetika eta mugikortasuna. Alor horietako bakoitzean pertsona desberdinak elkarrizketatu ditugu. Bakoitzak bere alorretik hitz egin du, baina denak ikuspuntu positibo batetik mintzatu dira, alternatiba berriak aurkitzeko giltzak emanez" azaldu du dokumentaleko zuzendari Paula Iglesiasek (Santiago, Galizia, 1986) Barren aldizkariari eskainitako elkarrizketan (irakurri hemen -PDF-). Iglesiasen berbetan, indarkeria matxista kritikatzen du filmak, baina tonu umoretsuan, biktimismoan erori gabe eta ahalduntzearen bidetik. "Feminismoa presente dago dokumental guztian, bere perspektiba guztietan".\nMaite protagonistak (Itziar Aizpuru aktoreak antzeztuta) kontatzen duen istorio baten bidez, adituei egindako elkarrizketekin, eta elementu grafikoen bidez, kontsumo konbentzionalak elikatutako indarkeria matxista horiek agerian uzten ditu dokumentalak.\n• Makina Erremintaren Museoan fikziozko zatiaren grabazioa\nMaite protagonistaren tailerra Elgoibarko Makina Erremintaren Museoan kokatu zuten. Ana Serna zuzendari laguntzaileak aurkitu zuen kokaleku hau. "Lokalizazio desberdinen artxibo bat geneukan eta Interneten ere ordu asko eman genituen kokaleku bila. Ikusi genuen unean bertan Maiteren tailerra kokatzeko espazio bikaina iruditu zitzaigun. Oso ondo hartu gaituzte Elgoibarren, eta eskertzekoa da. Elgoibarko Udalaren laguntza ere jaso genuen eta eskerrak eman nahi dizkiogu hemendik".\nFabricando mujeres - TEASER documental interactivo from Al Borde films on Vimeo.\n• Dokumental interaktiboa ere bai, sarean\nDokumental interaktiboa ere sortu dute. Bigarren hau webgune bati lotuta dago, eta helburua da ikusleen kolaborazioari esker edukiak osatu eta handitzen joatea.


Iruñeko Olentzeroren etenaldia iragartzeko bideo hunkigarria – Olentzerozaleen Elkartea\nOlentzeroren Lagunak elkarteak zabaldutako bideo batek gogorarazi duenez, umeek ikazkinaren eta bere oparien zain egon beharko dute etxean.\n“Aurten ezin zaitugu Iruñeko kaleetan zehar agurtu, baina gure etxeetan egongo gara zure zain. Eta kantatuko dugu, noski baietz, baina etxean gure familiekin “.8 urteko Miren Labordak ahotsa jarri die Iruñeko milaka haurren sentimenduei Olentzeroren Lagunen Elkarteak astelehen honetan zabaldutako bideo batean, osasun egoera dela eta, ikazkin zaharraren jarraigorik ez dela izango baieztatzeko.Lehen aldia izango da 1958tik Olentzero gurdian Iruñeko erdigunetik irteten ez dena. Urte hauetan inoiz ez du hutsik egin baserritarrak, baserritik bere ikatzarekin jaisten denak, Jesus umeak hotzik pasa ez dezan. Hori bai, opariak etxe guztietara iritsiko dira. Horrek ez du hutsik egingo. Haurrak lasai egon daitezke. Gainera, Jaiaroko Youtubeko kanalak iazko Olentzeroren ibilbidea emango du 18: 30ean, “Ezustekoren bat gehituta”, Xabier Martinez de Álava Olentzeroren Lagunen Elkarteko presidenteak astelehen honetan azaldu duenez. Olentzero aldizkaria ere aterako da eta hilaren 29an, 12: 00etan, Txandorra-Ikatz begetala 2020 saria banatuko da udaletxean. Egun batzuk lehenago jakingo da sarituaren izena. “Une triste batean gaude. Gauzak egin nahi genituzke, baina zuhurrak izan behar dugu “, adierazi du Martinez de Alavak. Keinu txiki horien artean dago Patxi Laborda Bilboko dantza irakaslearen ideia. Bere alaba Miren arduratu zen narrazioaz.\n“Aurten Gabon gaua berezia izango da. Iruñeko txokoetan ez dira musikaren oihartzunak entzungo. Gabon gaua kanta eta melodiarik gabe, zein urte arraroa! Aurten ez dira astoak, zaldiak, antzarak, ahuntzak eta ardiak zurekin etorriko. Eta idiak baserrian geratuko dira lasai “, dio Mirenek Olentzerori irakurritako gutunean. Bideoak Zabalgune eta Alde Zaharreko kaleak zeharkatzen ditu, hutsik, gauez, Ivan Carmona musikari nafarraren La Colina de Asín mazurca entzuten den bitartean.\nJoan den Gabon gauean, 500 laguneko segizioak lagundu zion Olentzerori Paulino Caballero, Gazteluko plaza, udaletxea, Estafeta eta Amaya kalea zeharkatuz. Dantzari, trikitilari eta haurren abesbatzek alaitu zuten kalejira. La Pamplonesaren mendeurrena zela eta, Jesús Garísoain zuzendariak ikazkinari zapia lotzeko ohorea izan zuen.\nAurten, Kristina Saralegik ez ditu bere animaliak ekarriko Leitzatik ikazkinari laguntzeko. Eta txokolatadarik ere ez da izango hilaren 26an San Frantzisko plazan, Olentzeroren kartelen irabazleei sariak ematen zitzaizkien ekitaldian. Txikienak gogoan, Festaroren Youtube kateak azken urteetako negua kantuz ikuskizuna eskainiko du 21: 22an eta 23an, musika eta antzerkia uztartuz.\nPedro Gomez- Diario de Noticias.


Gipuzkoako hondakinak kudeatzeko plan osoa sortzea da ‘Hitzartu’ ekimen parte-hartzailearen helburua – Guraso.eus\nGipuzkoako hondakinak kudeatzeko plan osoa sortzea da ‘Hitzartu’ ekimen parte-hartzailearen helburua\n2018-01-12\tGoiena\tIruzkinik ez\nLurraldeko hondakinen kudeaketa erabakitzeko Hitzartu ekimena jarri dute martxan. Urtebete iraungo duen prozesu honetan herritarren parte-hartzea izango du oinarri. GuraSOS guraso-plataformak sustatutako ekimena da, eta Gipuzkoan erraustegia eraikitzeko proiektuak eragindako “zatiketa sozialari amaiera ematea, eta parte-hartze soziala bultzatzea” ditu helburu nagusi. GuraSOS elkarteko Joseba Belaustegik eta Joxe Mari Izetak eman dituzte azalpenak.\nAbenduaren 16an GuraSOSek deituta Donostiako Eureka zientzia museora gerturaturiko herritarrek eta eragileek, hondakinen kudeaketarekin dagoen gatazkaren konponbide adostua helburu duen Hitzartu prozesua eratzea eta abiatzea erabaki zuten aho batez.\nParte hartze prozesu honek hiru zeregin nagusi izango ditu; batetik, herritarren parte-hartze prozesua egitea; 2017-2030 urtera arteko Gipuzkoako Hiri Hondakinak Kudeatzeko Plangintza idaztea eta hiri hondakinen kudeaketa hitzarmen bat lortzea.\nIruzkinik ez "Gipuzkoako hondakinak kudeatzeko plan osoa sortzea da ‘Hitzartu’ ekimen parte-hartzailearen helburua"


Anttonen eta Morgansen kontzertuak Jai Zalen - Arrasate - Goiena.eus\nAnttonen eta Morgansen kontzertuak Jai Zalen\nMaite Txintxurreta 2015-11-06 14:48\nGaur, azaroak 6, Antton Uriarte –Antton izenez ezaguna– elorriar bakarlariaren kontzertua izango da ikusgai, gauean, Jai Zale tabernan. Bihar arratsaldean, berriz, Morgans talde madrildarrak joko du. Funk eta jazz arteko fusioa lantzen dute azken horiek. Zazpi kidez osatutako taldea da, eta, Jai Zale tabernatik azaldu dutenez, Euskal Herrian hainbat kontzertu eskainiko dituztela aprobetxatuz ekarri dute Arrasatera. Emanaldi bietarako sarrera doan izango da.\nHoriekin ez dira, baina, azaroko kontzertuak bukatuko Jai Zalen. Hilaren 20an, egubakoitza, Izaki Gardenak taldeko Jon Basagurenen musika zuzenean entzuteko aukera izango da. Asteburu bereko domekan, berriz, hilaren 22an, Kasernarat taldearen txanda izango da. Irungo eta Oreretako musikariz osatutako hirukote akustikoa da azken hori.\nArrasate Euskaldun Dezagun elkarteak bultzatutako Literatur jauziak egitasmoaren baitan, domeka honetan, hilak 8, irakurraldi kolektibo musikatua izango da Jai Zale tabernan, herriko hainbat irakurle eta musikarirekin batera. 19:00etan izango da.\nAzaroaren 15ean, berriz, ekimen beraren baitan, Mikel Antzaren Ametsak ere zain liburuko poemen errezitaldia izango da Josu Landaren, Gotzon Barandiaranen eta Itziar Castrilloren eskutik.


Diputazioaren aginduz SESTRA eta EUROESTUDIOS ingeniaritza enpresek Lezon hasi berri dituzten lan topografikoak gelditzeko, mendi martxa antolatu dugu Allerru mendi taldeak eta Jaizkibel Bizirikek.\nJaizkibelgo superportuaren sarbideak izango liratekeen tunelei buruzko informazioa zabaldu, obra honek inguruan sortuko lituzkeen kaltei buruz ohartarazi eta baserritarrei elkartasuna adieraztea dira ibilaldi honen xedeak.\nGogoratu duela bi aste hasi zituztela neurketa lanak bertako baserritar eta udalaren baimenik gabe. Jakina denez, superportuaren egitasmoa oraindik ere tramitatzen ari dira. Ingurumen Ministeritzak kaleratu berri duen ingurumen azterketaren erreferentzi txostenean aukera guztiak (obra hau ez egitea barne) aztertu behar direla dio. Beraz ezin daiteke ziurtatu Jaizkibelen tunelak eraikiko ote diren. Hori jakin aurretik sarbideen proiektua idazteak ez du zentzurik eta diru mordoa (3 miloi euro) alperrik xahutzea suposatzen du.\nGuzti hau kontutan izanik proiektu hau bertan behera uztea eskatuko dugu larunbatean, hilaren 28an goizeko 10etan Lezoko plazatik abiatu eta 13etan bueltatuko den mendi martxan.\nJAIZKIBEL BIZIRIK Lezon, 2009ko azaroaren 25ean


NUP-en “Zientzia tabernan” zabalkunde saileko bideo berriak azaltzen du mikrouhin labe bat ireki aurretik itxaron behar den edo ez\nJavier Armentia eta Joaquín Sevilla fisikariek likidoak gainberotzearen arriskuaz ohartarazten dute, horrek eztanda bat sor baitezake\nBideoaren fotograma bat, Javier Armentia (ezk.) eta Joaquín Sevilla agertzen direla.\nMikrouhin labea ireki aurretik segundo batzuk itxaron behar dira?”. Hori da “Zientzia tabernan” saileko bideo berriaren izenburua, izen bereko webgunean argitaratu berri dena. Joaquín Sevilla Moróder Nafarroako Unibertsitate Publikoko (NUP) Jakintzaren Zabalkunderako arduradunak eta Javier Armentia Fructuoso Iruñeko Planetarioko koordinatzaileak desmuntatu egin dute aipatu etxetresna elektrikoa ireki baino lehen itxaron behar delako uste okerra. Hala ere, likidoak gainberotzearen arriskuaz ohartarazten dute (100 gradu baino gehiago lortzen dutenean), horrek zenbait egoeratan eztanda sor baitezake. Hala erantzuten diete Unibertsitateko Esperientziaren Gelako ikasleek egiten dituzten galderei. Esperientziaren Gelak prestakuntza eskaintzen die 50 urte baino gehiago dituztenei, Giza eta Gizarte Zientzietan.\nZiklo honetako ikus-entzunezko piezen ezaugarri komuna da taberna batean egiten direla, kasu honetan NUPeko Arrosadiko campuseko jantokien eraikineko kafetegian. Beren azalpenetan, adituek taberna batean arruntak diren materialak eta elementuak erabiltzen dituzte, esaterako, katiluak, platerak, kopak edo kafeontziak, haiek “tabernako esperimentuak” izendatzen dituztenak egiteko. Bideoak www.cienciaenelbar.com webgunean eta YouTubeko http://www.youtube.com/user/cienciaenelbar kanalean ikusten ahal dira.\nNUPek abian jarri duen ekimen hau Zientziarako eta Teknologiarako Espainiako Fundazioak (FECYT) – Ekonomia, Industria eta Lehiakortasun Ministerioak finantzatu du, eta haren xede nagusia eduki zientifiko eta teknologikoak jende guztiarentzat zabaltzea da, hizkera erraz eta ulergarrian. 2014tik gaur arte argitaratu diren 32 bideoek 310.000 bisita eduki dituzte guztira.\nNafarroako Unibertsitate Publikoko Kultura Zientifikoaren Unitateak (KZU) bultzatzen du proiektua, eta Iruñeko Planetarioak laguntzen du. Abiapuntutzat hartzen du Zientziaren Lagunen Klubak 2013an martxan jarri zituen “Zientziaren ostegunak” (gaur egun, “Zientzia tabernan”), gai zientifikoak lasai eta lagunarteko giroan jende guztiarengana hurbiltzeko xedez sortu zen ekimena.


Nola erregistratu marka bat? - Gaztenpresa\nEkiteak hainbat alderdi planifikatzea, kalkulatzea, aurreikustea eta gestionatzea esan nahi du. Prozesu horretan, bada pertsona ekintzaileentzako liburu guztietan agertzen ez den, baina negozioaren etorkizunean nabarmen eragiten duen aurrerapauso bat: markaren erregistroa. Prozesu eta gestio amaigabeen itxura hartzen diozu? Ez da horrela ba. Zuk zeuk egin dezakezu Internet bidez. Orain azalduko dizugu nola.\nLehenik eta behin, zure enpresarentzat bururatu zaizun marka edo antzeko beste bat badagoen egiaztatu behar duzu. Industria, Energia eta Turismo Ministerioak nazioko, nazioarteko eta Europar Batasuneko markak kontsultatzeko plataforma bat jartzen du zure eskura, eta bertan, marka, izen komertzial edo establezimenduetako errotuluen arabera egin dezakezu bilaketa. Aukeratutako izena bilatu eta horrelako markarik agertzen ez bada, orain antzeko izena duen beste bat dagoen egiaztatu behar duzu. Horretarako, aukeratu plataformako “hasiera”, “amaiera” edo “zertan datza” aukerak. Bestalde, aukeratutako terminoaren konnotazioa egiaztatzea gomendatzen da, zure hizkuntzan nahiz gainerako hizkuntzetan, horrela, irtenbiderik gabeko akatsak saihesteko.\nHori egin ostean, kontsultatu Niza sailkapena, jarduera komertzial guztiak barne hartzen dituen dokumentua, eta aukeratu zein klasetan (45 daude) erregistratu behar duzun zure marka. Zure negozioa pintura-denda bat bada, adibidez, zure Niza klasea 02 izango da; zure ideia burukoen denda bat bada, berriz, 25 klasea aukeratu beharko duzu. Zerrenda oso luzea da, baina ez da beharrezkoa dena irakurtzea, hitzen bilatzailea erabil baitezakezu.\nIritsi da Patenteen eta Marken Espainiako Bulegoaren inprimakia deskargatzeko eta eskaera egiten hasteko momentua. Bete jarraian adierazten diren eremuak eta kontsultatu laguntza-atala, behar izanez gero:\nBereizgarriaren erreprodukzioa eta datuak\nProduktuen eta zerbitzuen zerrenda (hemen, lehen aukeratu duzun Niza klasea gaineratu beharko duzu)\nErregistroaren tramitazioak 7 eta 15 hilabete artean iraun ditzakeela jakin behar duzu, nahiko denbora-tarte zabala, baina gutxienez, zure markaren egoera egiaztatzeko aukera izango duzu. Tasei dagokienez, online kontsulta ditzakezu azken urtekoak.\nGogoratu erregistroa ez dela betirako; eskaera egiten denetik hamar urte igaro ostean, hura beste hamar urtetarako berritu dadila eskatu beharko duzu, erregistroa indarrean mantendu dadila nahi baduzu (Patenteen eta Marken Espainiako Bulegoak aurretiaz jakinaraziko dizu).\nIkusi duzun moduan, ez da horren zaila zure marka erregistratzea. Horrela, zure produktuak eta zerbitzuak bereiz daitezela bermatuko duzu, eta aurrerantzean, inork ezin izango ditu merkaturatu produktu horiek edo antzekoak, zure markarekin nahiz antzeko beste batekin.\nBasque Moonshiners, “made in Araba” patata-vodkaLangabezia kapitalizatzeko baldintzak


Bake handia dakarten lau bideez.\n1. JESUSEK. Nere haurra, erakatsiko dautzut orai bakearen eta egiazko libertatearen bidea.\nARIMAK. Diozuna egizu, Jauna. Zure entzutea goxo zait.\nJESUSEK. Lehia zite, nere haurra, ez zurearen, bainan bertzeen nahiaren egiterat. hauta bethi gutiren ukaitea, hanitzen baino. Har bethi azken maila eta bertze guzien azpiko jar. Egin othoitz bethi eta gutizia, zu baitan egin dadin Jainkoaren nahi guzia. Hola ari dena, bakearen eta soseguaren bidean sartua da.\n2. ARIMAK. Zure solas labur horrek, Jauna, gizonaren hobetzeko badauka indar handi. Solas laburra, bainan mamitsua eta ondorioz aberatsa. Begira ahal baneza leialki, ez nintazke hain errexki asaldatu behar. Nere burua khexu eta ilhun sendi dutan aldi oroz, erakaspen hoitarik baztertu nizala ohartzen niz. Bainan zuk, guzien egiteko ahala daukazuna eta bertutean aitzina nadin nahi duzuna, emenda zazu ni baitan zure grazia, zuk errana osoki obra dezatan eta nere salbamendua burura.\n3. Gogoeta tzarren ohiltzeko OTHOITZA.\nNere Jainko Jauna, ez othoi nitarik urrunt; nere Jainkoa, laguntzerat zatozkit laster: gogoeta asko eta izialdura bat gaitza sortu baitira ni baitan, nere bihotza leherturik eta nahasirik daukatela. Osorik nola atherako niz hortik? Nola gairaturen ditut?\nNi, duzu erran, ibiliko niz zure aitzinean eta lurreko handi-mandiak aphalduren ditut. Presondegiko atheak zabalduren ditut eta erakutsiren dauzkitzut ihes-biderik gordeenak.\nDiozun bezala egizu, Jauna, eta zure aitzinean suntsi bedite gogoeta lizun guziak. Nere atsegin eta esperantza bakharra hauxe da: atsegabe guzietan zure ganat ihes egitea, zuri bermatzea, bihotzaren erditik zure othoiztea, eta zure kontsolamenduen aiduru pazientziarekin egoitea.\n4. Adimenduaren argitzeko OTHOITZA.\nO Jesus ona, nere bihotzerat ixur zazu zure argia, estalirik daukaten hedoi beltzak urratuz. Hezkitzu, Jauna, nere ehun gogoeta barreiatuak eta urrunt othoi nitarik leherturik naukaten guduak. Altxa zazu nere alde zure besoa, ehozkitzu ni baitan orrobiaka xutituak diren azturak: zure indarrari esker bakea bil dezatan, eta nere bihotz garbituak nasaiki ditzan zure laudorioak kanta.\nMana zozute haizeari eta zirimolari: «jabal hadi», errozu itsasoari; «geldi hadi», haizeari; eta jabaldura handi bat eginen da.\nIgor othoi zure argia eta egia, lurraren gainean distira dezaten; ezen, lur agor eta ilhun baten pare nago, zuk argitzen ez nuzuno. Zure grazia gainerat ixur ezadazu eta zeruko ihintzaz busti nere bihotz-xoko guziak: hedazkitzu ur gizenak lur kazkarraren zohitzeko, uzta on eta salbagarria eman dezan. Nere bihotz, bekatuen haztak lehertua daukan hau, altxa zazu; zeruko gauzer lot, othoi, nere gutizia guziak: zeruko zorionaren gozoa jastaturik, lurreko zerez orhoitzea bera hastia dezatan.\nHar nezazu eta khen lurreko gauzetarikako atsegin iragankorretarik, kreatura bihi batek ez baitezake ase ez osoki goza nere bihotza. Zuri jos nezazu amodioaren ezin hautsizko lokarriaz; ezen, zu xoilki aski zitu maite zituenak eta, zu gabe, alfer eta ergel zaizko oro.


Garzonen protokoloak ez ditu eragotzi poliziakideen mehatxuak eta kolpeak - GARA\nGarzonen protokoloak ez ditu eragotzi poliziakideen mehatxuak eta kolpeak\nIragan asteartean Araban atxilotutako lau gazteek mehatxuak jasan dituzte inkomunikaturik egondako egunetan, eta poliziakide espainolek zaplastekoak eman dizkiete. Gasteiztik Madrilerako lekualdaketa, gainera, «gogorra» izan zela azaldu diote gazteek abokatuari.\nBaltasar Garzon epaileak, asteartean Gasteizen eta Agurainen Polizia espainolak atxilotutako lau gazteei aurretik beste zenbait atxiloturekin erabilitako neurriak ezarri zizkien, beren abokatuak hala eskatu ziolako. Besteren artean, galdeketak bideo kameraz grabatzea eta konfiantzazko mediku batek aztertzeko aukera izatea agindu zuen epaileak. Neurri horiek, edonola ere, ez zuten eragotzi poliziakide espainolek gazteen kontrako mehatxuak erabiltzea eta beraiei zaplastekoak ematea.\nIzan ere, atxilotuen abokatu Iker Urbinak azaldu zuenez, atxiloketako une bortitzaz gain, inkomunikazioak iraun zuen bitartean, eta batez ere lehenengo uneetan, mehatxuak «behin eta berriro» errepikatu ziren, eta zaplastekoren bat ere jaso zuten.\nHonekin batera, Gasteiztik Madrilerako lekualdatzea «gogorra» izan zela adierazi zioten gazteek euren abokatuari. Koldo Morenok, adibidez, mehatxuak jaso zituen bidai osoan, eta Xabier Fernandez de Gamarrari ukondokadak eman zizkion berarekin zihoan poliziakideak.\nBi gazte atxilotzeko agindua\nOstegunean hartu zien deklarazioa Garzonek lau gazteei, eta euretako hiru kartzelara bidali zituen. Koldo Moreno, Gorka Belasko eta Xabier Fernandez de Gamarra dira kartzelatuak. Urko Arroyo, berriz, libre geratu zen, nahiz eta astero epaitegian sinatu beharko duen.\nGainera, epaile espainolak Gasteizko beste bi gazte bilatu eta atxilotzeko agindua eman zuen. Bi gazteak, Auzitegi Nazionaletik adierazi zutenez, Fede Loma eta Ibai Peña dira.\nHain zuzen, Polizia espainola beren bila joan zen beste lau gazteak atxilotu zituen une berean, baina ez zituen aurkitu. Alde horretatik, Peñaren amak GARAri azaldu zionez, polizi operazioa oso bortitza izan zen, eta amak berak mehatxuak eta kolpeak jaso zituen. Gainontzeko etxeetan ere egoera oso antzekoa izan zen, eta Urko Arroyoren neskalaguna lurrera bota, kolpatu eta eskuak lotu zizkioten soka batez.\nAtxiloketak eta kartzelatzeak salatzeko, manifestazio jendetsua egin zuten atzo Gasteizko kaleetan, eta ehunka lagunek salatu zuten Auzitegi Nazionalak agindutako operazioa.\nGaur ere, manifestazioa egingo dute Arabako hiriburuko Adurtza auzoan. Izan ere, atxilotutako gazteetatik bi, egun hauetan jaietan dagoen auzo horretakoak baitira.\nAzken egunetan bezala, gaur ere manifestazioa egingo dute arabar gazteen atxiloketak eta kartzelatzeak salatzeko. 20.00etan abiatuko da, Adurtza auzoko San Cristobal elizatik.


Hemezortziko bertsolari taldean 8 debutariak dira, gazte sariketetan - Goierriko Hitza : Goierriko Hitza\nHemezortziko bertsolari taldean 8 debutariak dira, gazte sariketetan\nOrdiziako Argi-Berrin hasiko da Goierriko lehiaketa-sorta, martxoaren 30ean. Gero Osinberde eta Aztiria etorriko dira, asteko. Osinaldeko finala apirilaren 27an da\nBeste urte batez, eta badira jada 48, bertsolari gazteentzat sariketa-eskaintza apartekoa jarriko du Goierrik. Aurreko aldietan bezalaxe, Zaldibian, Aztirian eta Ordizian jokatuko dira lehiaketa bana, eta horietatik sailkatutako bina bertsolariek Gabirian jokatuko dute finala.\nTxandan-txandan joan ohi direnez, Ordiziako Argi-Berri Sariari egokituko zaio aurten irteera ematea. Martxoaren 30ean jokatuko da 22. sariketa. 1998an antolatu zuten lehena, eta Osinalde aurreko sailkatze fasea hasi zenetik gaurdaino iraun duen bakarra da.\nOhi bezala, kasu guztietan lehenbizi afaria egingo dute (20:30ean), eta ondoren bertso-saioa. Argi-Berrin Eli Pagola (Hernani, 1995), Paule Loizaga (Sopela, 1997), Elixabet Etxandi (Izpura, 2000), Danel Olano (Getaria, 1997), Kerman Diaz (Urruña, 1998) eta Jokin Irastortza (Oiartzun, 1999) ariko dira.\nGuztira antolakuntzak gonbidatu dituen 18 bertsolarietatik, zortzi debutariak dira Goierriko sariketetan. Beste seik bigarren aldia dute, eta lauk hirugarren eta azkeneko aukera (hiru aldiz deitzen diote bakoitzari, gehienez). Iaz, Osinalde sarian sei bertsolariak lehen aldiz aritu ziren. Haietako hiru finalistak parte hartuko dute aurten: Eli Pagolak, Oier Etxeberriak eta Peru Abarrategik.\nZaldibian eta Aztirian segi\nBigarren sariketa baliagarria Zaldibiako 7. Osinberde izango da, apirilaren 6an. Ane Beloki (Legazpi, 1999), Unai Anda (Murgia, 1999), Oier Etxeberria (Azpeitia, 1997), Markel Eizagirre (Zarautz, 1995), Ane Zuazubiskar (Arrasate, 1997) eta Andoni Mujika (Urnieta, 1999) dira bertsolariak.\nAzken kanporaketa, Aztiriko 20. Saria (2000n hasi zen hura), apirilaren 13an da. Peru Abarrategi (Aramaio, 1997), Joanes Illarregi (Leitza, 1999), Ane Peñagarikano (Zarautz, 1999), Josune Aramendi (Markina-Xemein, 1994), Ibai Amillategi (Gernika-Lumo, 1993) eta Beñat Mujika (Donostia, 1998) dira han.\nGoierritar bakarra ariko da aurten, Ane Beloki legazpiarra. Hirugarren parte-hartzea du.\nErlazionatutako edukia«Osinaldek izen ona dauka, eta gazteei deitzean ilusioa dutela antzematen da»


Txina 3.7V 7.4V 18650 Li-ion bateria fabrikatzailea, hornitzailea - Eisto\nHasiera > Produktuak > Li-ion bateria > 3,7 V 7,4 V 18650 Li-ion bateria\n3.7V 7.4V 18650 Li-ion bateriak litio oxido metalikoa erabiltzen du bere elektrodo positiboan (katodoa) eta karbono materiala elektrodo negatiboan (anodoan), eta bateria barruan dauden litio ioiak elektrodo positiboaren eta elektrodo negatiboaren artean transferitzen dira karga bitartean edo alta.\n18650 Li-ioizko Li-ion 7.4V 5200mAh eskularruak berotzeko energia-dentsitate handiko bateria da, 3C kontsumitzaileen elektronikan, ekipamendu medikoetan eta produktu eramangarrietan, telekomunikazioetan eta biltegiratzean merkatuetan erabiltzen dena. Litio oxido metalikoa erabiltzen du bere elektrodo positiboa (katodoa) eta karbono materiala elektrodo negatiboan (anodo), eta bateria barruko litio ioiak elektrodo positiboaren eta elektrodo negatiboaren artean transferitzen dira karga edo deskarga bitartean. OEM eta ODM zerbitzua daude eskuragarri.\n18650 Li-ioi 7.4V 4400mAh 32.56Wh Bateria\n18650 Li-ioi 7.4V 4400mAh 32.56Wh Bateria energia dentsitate handiko bateria da, 3C Kontsumo Elektronika, Ekipamendu Mediko eta Produktu eramangarrietan, Telekomunikazioetan eta Biltegiratze babeskopietan oso erabilia dena. Litio oxido metalikoa erabiltzen du bere elektrodo positiboan. (katodoa) eta karbono materiala bere elektrodo negatiboan (anodoa), eta bateriaren barruan dauden litio ioiak elektrodo positiboaren eta elektrodo negatiboaren artean transferitzen dira karga edo deskargan zehar. OEM eta ODM zerbitzuak eskuragarri daude.\nLi-ion 2000mAh 3,6 V 18650 kargagarria den Litiozko Bateria Gela Eskuko Haizagailuarentzat\nLi-ion 2000mAh 3.6V 18650 kargagarria den Litiozko Bateria Eskuko Haizagailuarentzat energia dentsitate handiko bateria da, 3C kontsumitzaileen elektronikan, ekipamendu medikoetan eta produktu eramangarrietan, telekomunikazioetan eta biltegiratze segurtasun kopietan merkatuan erabiltzen dena. Litioa erabiltzen du oxido metalikoa elektrodo positiboan (katodoa) eta karbono materiala elektrodo negatiboan (anodo), eta bateria barruko litio ioiak elektrodo positiboaren eta elektrodo negatiboaren artean transferitzen dira karga edo deskarga bitartean. OEM eta ODM zerbitzua daude eskuragarri.\n1S3P Li-ion 7800mAh 3.6V 18650 Litio Bateria Kargagarria 28,08Wh\n1S3P Li-ion 7800mAh 3,6 V 18650 Litiozko Bateria 28,08Wh energia-dentsitate handiko bateria da, 3C kontsumitzaileen elektronikan, ekipamendu medikoetan eta produktu eramangarrietan, telekomunikazioetan eta biltegiratze segurtasun kopietan merkatuetan erabiltzen dena. Litio oxido metalikoa erabiltzen du bere elektrodo positiboa (katodoa) eta karbono materiala bere elektrodo negatiboan (anodo), eta bateria barruko litio ioiak elektrodo positiboaren eta elektrodo negatiboaren artean transferitzen dira karga edo deskarga bitartean. OEM eta ODM zerbitzua daude eskuragarri.\n2S5P Li-ion 12500mAh 7.4V 18650 Kargatzeko Bateria 92,5Wh\n2S5P Li-ion 12500mAh 7.4V 18650 kargako bateria 92.5Wh energia dentsitate handiko bateria da, 3C kontsumitzaileen elektronikan, ekipamendu medikoetan eta produktu eramangarrietan, telekomunikazioetan eta biltegiratze segurtasun merkatuetan oso erabilia. Litio oxido metalikoa erabiltzen du bere elektrodo positiboa (katodoa) eta karbono materiala bere elektrodo negatiboan (anodo), eta bateria barruko litio ioiak elektrodo positiboaren eta elektrodo negatiboaren artean transferitzen dira karga edo deskarga bitartean. OEM eta ODM zerbitzua daude eskuragarri.\nGure 3,7 V 7,4 V 18650 Li-ion bateria salmenta beroa eta stockean daude, ongi etorri gure fabrikako handizkako produktuetara, zerbitzu pertsonalizatua emango dizugu. Eisto 3,7 V 7,4 V 18650 Li-ion bateria -ren fabrikatzaile eta hornitzaile profesionala da, gure markak eragin handia du Txinan. Urte hauetan kalitate fidagarria eta zerbitzu arduratsua izanik, mundu osoko bezeroekin lankidetza lortu dugu. Gure produktuak interesatzen bazaizkizu edo bestelako beharrizanak badituzu, edozein unetan jar zaitez gurekin harremanetan. Prezio lehiakorra emango dizugu.


Urteetan zehar esku pilota profesionala antolatu eta ustiatu izan duten enpresek sektore honetarako eszenatoki berri bat sortzen saiatu izan dira.\nAfizionatu eta profesional munduaren arteko zeuden ezaugarri eta behar desberdinen azterketaren ondorioz, 1999. urtean Euskal Pilotarako Euskadin aprobatutako Plan Estrategikoak, beste helburu batzuen artean, enpresen liga bat sortu beharra aurreikusten zuen. Horrela aipatutako afionatu eta profesional munduak argi desberdinduko zirelarik.\nTalde kirolentzako Profesional Liga bat eratzeko gaindiezineko zailtasun legalak ikusita – urriaren 15eko Estatuko 10/1990 kirol legearen arabera, eta espainiako kirol federakuntzak erregulatzen zituenaren 1.835/1991 Errege Dekretuaren arabera -, ASPE PELOTA S.L. eta ASEGARCE PELOTA S.A. beharrezkoak ziren negoziaketen ondoren, merkantil izaera izango zuen plataforma enpresarial pribatu bat eratzea erabaki zuten; txapelketa ofizial eta estruktura federatu eta administaritiboetatik kanpo.\nHorrela, erakunde publiko eta pribatu desberdinen onespenarekin, eta marko iraunkor eta orokor bat eratzeko helburuarekin ESKU PILOTA ENPRESEN LIGA sortu zen, bereziki ondoko txapelketak antolatzeko sozietate xedearekin:\nEPEL.eko lau t´erdiko txapelketa\nEPEL.eko binakako txapelketa\nEPEL.eko banakako txapelketa.\nEPEL.eko San Ferminetako torneoa.\nEPEL.eko Andra Mari Zuriaren jaietako torneoa.\nEPEL.eko Zarauzko torneoa.\nEPEL.eko Donostiako Aste Nagusiaren torneoa.\nEPEL.eko Lekeitioko torneoa.\nEPEL.eko San Mateoetako torneoa.\nEPEL.en historian erreferentzi moduan har daitezkeen datetako batzuk ondokoak dira:\n2002ko maiatzaren 4an sortzen da Bilbon Esku Pilota Enpresen Liga S.L.\n2002 ko urriaren 2an, Julian Arruabarrena Jaunaren gidaritzapean, Vitoria-Gaizteizen aurkezten da publikoki Esku Pilota Enpresen Liga.\n2002ko urriaren 12an, Esku Pilota Enpresen Ligak antolatutako txapelketa bateko lehen partida jokatzen da. EPEL.eko lau t´erdiko txapelketari zegokion eta Vitoria-Gazteizko Ogeta frontoian ospatu zen ondoko emaitzarekin: Esain 22 - Etxaniz 21.\nEPEL .ek bere lehendabiziko txapelketetan banatutako txapelak ondokoak izan ziren:\nEPEL.eko Lau t´erdiko 1. txapelketa\nEPEL.eko Binakako 1. txapelketa\nEPEL.eko banakako 1. txapelketa


GIRO EDERRA LASARTEKO XXXI. SARIKO BI JARDUNALDIETAN\nPasa den asteburuan gure taldearen festa izaten den Lasarteko XXXI. Saria ospatu genuen Maialen Chourraut igerilekuan, larunbat arratsalde eta igande goizez. Larunbatean taldeko txikienak izan genituen denboraldiko haien azken txapelketan lehian eta igandean berriz, alebin, infantil, junior eta absolutuak.\nAurtengo berrikuntza lehiaketa bi jardunaldi ezberdinetan banatzea izan da: esan bezala, taldeko txikitxoenak, Bengamin A eta B kategorietako igerilariak, larunbateko arratsaldeko 16:00tatik aurrera lehiatu ziren eta gainontzekoak, igande goizeko 10:00tan hasi zen jardunaldian.\nSantiago Perez Hernani Igeriketa taldetik eta Garazi Etxeberria Buruntzaldea IKT taldetik izan ziren Lasarteko XXXI. Sariko Txapeldunak eta Artea Aholkularitzak eta Hernaniko Aralar Tabernak banaturiko Txapela janztea lortu zuten.\nTXIKITXOENEK LARUNBATEAN AMAITU ZUTEN\nLarunbateko saioan A kategoriako haurrek estilo bakoitzeko 50 metroko proba batean edo 100 lau estiloetako proban parte hartu zuten eta B kategoriakoek berriz, estilo bakoitzeko 100 metrokoan edo 200 lau estiloetako proban. Gure taldetik 16 haur izan genituen eta hauez gain, Ordizia K.E.-koak eta Hernani K. E.-koak ere izan ziren lehian. Denek, 2011 urtean jaiotako neska batzuk izan ezik, azken txapelketa zuten eta haien onena emanda amaitu zuten denboraldia.\nHonen ondoren, sari banaketa izan zen; proba bakoitzeko eta adin tarte bakoitzeko bai lehen hiru mutilek eta baita lehen hiru neskek ere urrezko, zilarreko edo brontzezko domina jaso zuten eta lehen hiru postuetan geratu ez ziren beste guztiei ere oroigarri gisa domina bana banatu zitzaien. Guztiak ondo merezitako dominarekin pozik atera ziren!\nJarraian, azken urteetako ohiturari jarraituz "Australiar" proba ere egin genuen, non igerilekuko kortxerak kenduta, zabalean igeri egiten den eta, kanporaketa moduan, azkenean bakarra geratzen den. Aurten igerian egiteaz gain, tablarekin hankak bakarrik erabiltzen egin zituzten hainbat txanda eta igerilariak kanporatuak izanda ere uretatik aurpegian irribarrea marraztuta irteten zirela ikusita, gustuko dutela uste dugu. Kanporatu ahala, bakoitzak oparitxo bat jaso zuen eta momentu polita pasa zuten denek!\nSaioari amaiera emateko, aurten beste berrikuntza bat gehitu genuen: igerilari guztiak entrenatzaileen aurka lehiatu ziren errelebu erraldoi batean. Hernani Kirol E.-ko Jon Ander, Ordizia K.E.-ko Xabi eta Buruntzaldea IKT.ko Lide eta Itsaso entrenatzaileak talde bat sortu zuten eta txikien artean 40 igerilari inguru bildu ziren haien entrenatzaileei irabazteko asmotan; eta azkenean, baita lortu ere! Aupa gure txikiak!\nHau bukatuta, koltxoneta eta material ezberdinekin jolasteko aukera txiki bat izan zuten, gurasoek tabernan pintxoak eskuragarri zituzten bitartean eta honela eman genion amaiera larunbateko saioari.\nIGANDEAN IGERILARI MORDOA GUREAN\nIgande goizean 10:00tan hasita, alebin, infantil, junior eta absolutuen txanda izan zen, non estilo bakoitzeko 100 metroko probez gain, 200 eta 400 lau estiloetako probak eta 400 libre probak izan zituzten aukeran. Bakoitzak, gehienez ere hauetako bi probatan parte hartu zuen eta gure igerilarien emaitzak ikusita, pozik gaude lortutako emaitzekin. Gainera, alebinek taldeko helduenak lehian ikusteko aukera izan zuten eta hau ere haientzat erakargarria izan zela uste dugu. Gure taldeaz gain, Iruñako Amaya, Zarautz Balea, Hernani KE, Ordizia eta Fortuna izan genituen, denon artean giro bikaina sortuz.\nLehiaketa hasi aurretik, Erketz taldeko dantzari txikiak etorri ziren jardunaldiari hasiera emateko eta erakustaldi txukuna bezain polita egin ziguten bai igerilari eta baita ikusleei. Mila esker igerilekuan dantza egitera animatzeagatik! Aupa Erketz!\nSari banaketari begira, C kategorian, sexu bakoitzeko lehen hiru sailkatuek domina jaso zuten proba bakoitzean eta D eta E kategoriatan ere sexu bakoitzeko lehen hiru sailkatuek domina jaso zuten, baina FINA puntuen araberako sailkapenaren arabera. Honez gain, proba guztiak kontuan hartuz FINA puntuazio onenak lortuta, sexu bakoitzeko XXXI. Lasarte Sariko txapeldunak atera ziren; hala, Hernani Kirol E.-ko Santiago Perez eta Buruntzaldea IKT-ko Garazi Etxeberria txapel banarekin itzuli ziren etxera. Zorionak bioi!\nBukatzeko, Lasarteko XXXI. Saria aurrera eramateko jaso dugun laguntzagatik eskerrak eman nahi genituzke. Gastu ezberdinei aurre egiteko crowdfunding kanpaina bat abiatu genuen maiatzaren amaiera aldera eta oso pozik gaude jasotako emaitzarekin.\nAna Borrezo Alvarez, Jokin Esnal Artola, Hernaniko Aralar Taberna, Naiara Lizaso, Nico, Markel Alberdi Sarobe, Liher eta Emaitz Albizu, Artea Aholkularitza Sl, Jose Bochar, Izaskun Ezeiza, Solange, Maria, Jacqueline Bochar, Alexandra Bochar, Miren Larrañaga, Kevin Iglesias, Borja Apeztegia, Haitz Mitxelena, Naroa Goikoetxea, Asier Lopez De Arregi, Asier Gorostegi eta Maria Granado Arrieta mila esker bihotz-bihotzez zuen ekarpenagatik!\nBestetik, nola ez, eskerrak baita ere Lasarteko Sarian zein denboraldiko gainontzeko jardunaldietan zehar bolondres gisa laguntzen aritu zareten guztioi. Zuek gabe ezinezkoa litzateke!\nAlebin, infantil, junior eta absolutu batzuk Gipuzkoako, Euskal Herriko zein Estatu mailako Txapelketak lehiatzeko entrenatzen jarraitu behar duten arren, gainontzeko haur guztiek jada saio hauekin amaitu dute denboraldia.\nAsteburu honetan, gutxienekoak dituzten alebinek, Ordiziako Majori igerilekuan Alebin mailako Gipuzkoako Txapelketa jokatuko dute larunbat arratsalde eta igande goiz eta arratsaldez; beraz, lanean jarraitzen dute azken txanpa ahalik eta ondoen bukatzeko.\nAupa Ekipo! Burunpower!!


PARE Deustuko gazte talde feminista - Uriola.eus\n'Pare 10 urtez' dokumentala\nPARE Deustuko gazte talde feminista 2018-10-09 11:03 Jendartea\nPare Deustuko Gazte Talde Feministak 10 urte bete ditu aurten. Hori dela eta, dokumental honetan taldetik igaro diren zein egun taldeko partaide garen emakumeon ahotsak batuz hamarkada oso baten ibilbidea laburbildu dugu.\nEmakumeok egunerokotasunean bizi ditugun indarkeria mota desberdinak\nPARE Deustuko gazte talde feminista 2017-11-25 19:04 Iritzia\nHitzaldia: 'Bakearen eraikuntzarako erronkak, herri feminismotik'\nPARE Deustuko gazte talde feminista 2017-10-31 09:15 Jendartea\nKolonbiako Red Feminista Antimilitaristaren esperientziak zuzenean ezagutzeko aukera izango da gaur Deustuko Gazte Lokalean.\n'Arrakala, zirrikitu bat haitzean'\nPARE Deustuko gazte talde feminista 2017-06-26 13:04 Jendartea\nAsteartean 19:30ean Deustuko Gazte Lokalean. Galduko duzu?\nAutodefentsa feminista, tresna eta giltza\nPARE Deustuko gazte talde feminista 2016-11-25 13:36 Iritzia\nAzken hile honetan, eta aurrekoetan, sexu-erasoak etengabekoak izan dira. Zoritxarrez, horietariko asko Bilbon, eta batzuk Deustun bertan. Udan ez bezala, ez dute medioetan izugarrizko oihartzuna izan, baina bai gutxieneko jarraipen bat gutxienez, udako jaiak gure oroimenean gertu daudelako akaso. Baina, uda osoan mugimendu feministak salatu bezala, hau ez da udako notizia: erasoak ez dira udan bakarrik gertatzen, urte osoko kontua dira, eta batez ere, ez dira bortxaketetara mugatzen.\nPARE Deustuko gazte talde feminista 2016-10-28 10:13 Iritzia\nJakingo duzue azken bi asteotan Deustun bi eraso sexista eman zirela, eta horren harira auzo elkarteekin batera kontzentrazio bat deitu genuela. Hedapen handiko medio asko agertu ziren, eta egia esan, oso pozik geunden edukitako oihartzunarekin, baina berriak irakurtzerakoan eta telebistan ikusterakoan ezin genuen sinestu: taldea eta mugimendu feminista ez zituzten aipatu ere egin, gure irakurketako esaldirik sartu ere ez, pankarta aipatzen zuten edukizko ezer esan ez bagenu bezala, zinegotziei eskaini zieten arreta guztia... Hori salatzeko, atxikitutako oharra idatzi dugu, ahalik eta jende gehienek idatz diezaien nahi dugu eta.\nPARE: "Paul gixajoa!"\nPARE Deustuko gazte talde feminista 2016-09-26 12:25 Iritzia\nArratsaldeko 16:00ak. Hain merezitako siesta ordua. Telebista piztu eta ETB2ko “¡Que me estas contando!” saioa jarri.\nPARE Deustuko gazte talde feminista 2015-10-05 09:32 Iritzia\nNazkatuta gaude. Nazkatuta gaude behi izateaz. Nazkatuta gaude belarra jateaz. Belarra jateak nazkatzen gaitu. Nazkatuta gaude txahalei titia emateaz. Nazkatuta, hiltzera kondenatuak dauden txahaltxoak izateaz. Eta zu, ez al zaude nazkatuta legeak zuregatik erabakiak hartzeaz? Ez al zaude nazkatuta emakume askea ez izateaz? Eta, batez ere, ez al zaude nazkatuta zure amatasuna legeen esku egoteaz? GU NAZKATUTA GAUDE!\nDeustuko gune ilunak identifikatzeko bideoa kaleratu du PAREk\nPARE Deustuko gazte talde feminista 2015-03-13 10:05 Jendartea\nBadatoz Deustuko jaiak eta, horrekin batera, bertako gune ilunak zer diren eta non dauden ezagutzeko garrantzia. Hemen duzue azalpen bideoa.


Industri prezioak %0,4 igo ziren 2003ko urrian\nINDUSTRI PREZIOEN INDIZEA (IPRI) 2003KO URRIA\nIndustria-prezioen urte arteko hazkundea (2003ko urria 2002ko urriaren aldean) %1,3koa izan zen.\nEuskal AEko industri prezioak %0,4 igo dira 2003ko urrian, EUSTATek landutako datuen arabera. Datu horiek kontuan hartuta, urriko urte arteko tasa (azken hamabi hilabeteetan industri prezioek izandako aldakuntza laburbiltzen duena) %1,3 hazi da. Beste alde batetik, urteko lehen hamar hilabeteetako industria-prezioen bilakaera %1,0 hazi da, aurreko abenduaren aldean.\nSektorekako azterketa xehatuak agerian uzten du, urrian, honako hauek izan direla inflazionistenak aurreko hilaren aldean: petrolioa fintzea (%1,8), kautxua eta plastikoa (%0,8), energia elektrikoa, gasa eta ura (%0,6) eta larruaren eta oinetakoen industria (%0,6) sektoreak, besteak beste. Bestalde, urrian prezioen beherakada izan duen sektore bakarra garraio-materiala izan da, %0,1eko jaitsierarekin.\n2002ko urriaren eta 2003ko urriaren bitarteko epean, prezio\nhazkunderik handienak honako sektore hauei egokitu zaizkie: metalezko eta ez\nmetalezko meak (%4,9), elikagaiak (%3,5), makineria (%2,8), papera, argitalpena eta arte grafikoak (%1,9) eta garraio\nmateriala (%1,9) sektoreei. Kontrako noranzkoan, urte arteko hazkunde-tasa negatiboak izan dituzte petrolio fintzea (%-3,9), kautxua eta plastikoa (%-0,4) eta ehungintza eta jantzigintza (%-0,4) sektoreetako prezioek.\nOndasunen helburu ekonomikoaren araberako sailkapenari jarraituz, urrian, aurreko hilaren aldean, honako aldakuntzak izan dira prezioetan: bitarteko ondasunen prezioak %0,7 igo dira, kontsumo\nondasunenak %0,2 eta ekipo\nHiru ondasun-talde horietako prezioen bilakaerek aldeak ageri dituzte urte arteko aldian (2003ko urria, 2003ko urriaren aldean): prezio-igoerarik handiena kontsumo-ondasunetan (%2,3) gertatu da; ondoren, ekipo-ondasunetan (%1,9); eta bitarteko ondasunetako prezioek igoera arinagoa izan dute, %0,5ekoa.\nTel.: 34-945-01 75 14. Faxa: +34-945 017 501


Kirolguneko gela bakoitzean zenbat diru inbertitu erabakitzeko, bozketa hasi dute Mañarian - Mañaria - Anboto.org\nKirolguneko gela bakoitzean zenbat diru inbertitu erabakitzeko, bozketa hasi dute Mañarian\nJoseba Derteano 2019-02-14 13:14\nKiroldegi berria zelan hornitu jakiteko, prozesu parte-hartzaile bat garatu du udalak herritarrekin. Guztira, 45 lagunek parte hartu dute, eta 13 proposamen jaso dituzte. Bideragarritasun teknikoa eta antzerako irizpideak kontuan hartuta, talde teknikoak erabilera bakoitza zein espaziotan kokatu zehaztu du.\nAzalpen horiek eguaztenean egindako herri batzarrean eman zituzten. Orain, gela bakoitza hornitzea falta da eta herritarrek erabakiko dute, bozketa bidez, gela bakoitza hornitzera zenbat diru bideratu.\nFrontoiko lehen solairuko aurreneko gelan erabilera anitzeko gunea egitea proposatu du talde teknikoak. Hurrengo gelan makinadun gimnasioa joango da eta azkenekoan, sasoi bateko liburutegian, erabilera anitzeko beste gela bat. Funtzio anitzeko gelek erabilera mota bi izango dituzte: kirol orokorretarako eta kirol alternatiboetarako erabiliko dira. Azkenik, frontoiaren kanpoaldean sortu duten aterpea umeentzako aisaldi jardueretarako erabiliko da.\nUdalak 25.000 euro jarriko ditu proiektu honetarako. 10.000 euro makinadun gimnasio hornitzeko erabiliko dira eta 5.000 euro, egokitzapen orokorretarako. Beraz, 10.000 euro geratzen dira erabilera anitzeko gelak eta aterpea hornitzeko. Bozketa espazio horien ingurukoa izango da. Izan ere, gune horietan ez dute diru kopuru berdina inbertituko: 5.000, 2.500, 1.500 edo 1.000 euro gastatuko dituzte gune bakoitzean. Horrela, herritarrek lehentasunak erabaki ditzakete. Diru kopuru bakoitza zertarako erabiltzea komeni den bozkatu dezakete.\nBozketak otsailaren 21era arte iraungo du, eta prozesuarekiko interesa dutela erakutsi duten herritarrek parte hartu dezakete. Modu bi daude parte hartzeko: eskuorria bete eta herrian jarri dituzten buzoietan sartzea edo galdetegi digital bat betetzea.


“Immigrazioa, eskola eta bizikidetza” hitzaldia maiatzaren 12an Kulturaten Amelia Barquinen eskutik — Arrasateko Udala\n“Immigrazioa, eskola eta bizikidetza” hitzaldia maiatzaren 12an Kulturaten Amelia Barquinen eskutik\nArrasateko Udaleko Ongizate sailak antolatutako hitzaldian aztergai izango da euskal eskolak azken hamarkadetan zer-nola erantzun dion immigrazioaren errealitateari\nMaiatzaren 12an, 18:00etan, Kulturaten, areto nagusian, “Immigrazioa, eskola eta bizikidetza” izeneko hitzaldia eskainiko du Amelia Barquínek, Arrasateko Udaleko Ongizate sailak antolatuta.\nFilologian doktorea eta gaur egun HUHEZIko irakasleak ikergai izan ditu testuinguru kultura anitzetako ikaskuntza eta irakaskuntza. 2002tik Mondragon Unibertsitateko Humanitateen eta Hezkuntza Zientzien fakultateko ELEA taldeko koordinatzailea da, haren oinarri nagusia izanik hiritartasuneko hezkuntza.\nBere ikerketa hezkuntza eta kultura aniztasunera zuzendu delarik, azken hamarkadetan euskal eskolak immigrazioaren errealitateari eman dion erantzuna izango du aztergai datorren maiatzaren 12an. Izan ere, XXI. mendeko bigarren hamarkadan, immigrazioaren etorrera izan da, beharbada, aurreko hamarkadan euskal eskolari gertatu zaion gertakaririk garrantzitsuena.\nAipatzekoa da euskal eskolak bere gain hartu duela eta erantzuna eman diola immigrazioak planteatu duen egoerari. Gertakariaren abiadura eta garrantzia gorabehera, hezkuntza sistema gai izan da aurreikusi gabeko ikasleen ekarpen hori hartzeko eta artatzeko, horrek ekarri duen guztiarekin. Atzean daude euskal eskolako irakasleen zati oso garrantzitsu baten ahalegina eta inplikazioa.\nHorrela, bada, hitzaldian emango du gertaeraren eboluzioaren prozesua eta gaur egun hezkuntza sistema dagoen egoeraren analisiaren inguruko informazioa; gizartean hedatuta egon daitezkeen usteen aurrean, kontrastatutako informazioa zabaldu.\nKulturaten Aspace Gipuzkoaren 50. urteurreneko erakusketa ibiltaria aurkeztu da 2022/05/18


Japoniako shakkei edo mailegatutako paisaiaren kontzeptuaren inguruko hiru artistaren erakusketa batekin hasiko da Bosteko - Área de prensa - Bizkaia.eus\nJaponiako shakkei edo mailegatutako paisaiaren kontzeptuaren inguruko hiru artistaren erakusketa batekin hasiko da Bosteko\n2020(e)ko irailaren 14(a) 10:42\nErakusketa ibiltari honen hogeita hirugarren edizioak Javier Landerasen argazkiak, Laura San Juanen margolanak eta Mikel Lertxundiren eskulturak erakusten ditu, Begirada dibergenteak: shakkei ukitu bat izenburupean eta Iñigo Sarriugarte komisario lanetan. Erakusketa Getxoko Romo Kultur Etxean egongo da ikusgai hilaren 28ra arte; Basauriko Arizko dorretxean, irailaren 30etik urriaren 24ra; Zelaietako (Amorebieta-Etxano) erakusketa aretoan, urriaren 26tik azaroaren 14ra; Kultur Leioako erakusketa aretoan azaroaren 17tik abenduaren 6ra, eta Arrigorriagako erakusketa aretoan, abenduaren 10etik 30era. Aurtengoa bost udaletako aretoek (Arrigorriaga, Basauri, Getxo, Leioa eta Amorebieta–Etxano) Bizkaiko Foru Aldundiaren laguntzarekin koordinatutako erakusketa honen XXIII. edizioa da.\nBosteko 2020 aurkezpena\nBosteko erakusketaren hogeita hirugarren edizioaren ibilbidea hasten da. Erakusketa ibiltaria da eta artearen berri eman nahi du, jendeak, oro har, eskuragarri izan dezan, garrantzi berezia duten praktika artistiko garaikideak ikusgai jarriz dagoeneko ospe handia duten artisten lanen erakusketaren bidez. Arrigorriagako Udalak, Basauriko Udal Kultur Etxeak, Getxoko Kultur Etxeak, Leioako Udalak-Kultur Leioak eta Ametx Erakunde Autonomoak antolatutako erakusketa honek Bizkaiko Foru Aldundiaren babesa du.\nLorea Bilbao Euskera, Kultura eta Kirol foru diputatuak eta Amaia Agirre Getxoko Alkateak; aurten Getxon hasiko den Bosteko erakusketaren hogeita hirugarren edizioa aurkeztu dute artistekin batera. Bosteko 2020 erakusketan hiru artistaren lanak aurkeztu dituzte alegia: Javier Landerasen argazkiak, Laura San Juanen margolanak eta Mikel Lertxundiren eskulturak Iñigo Sarriugarte komisario lanetan izanik.\nLorea Bilbao diputatuak adierazi du Erakusketa ibiltaria izanik, sortzaileen lanak toki bakarrean erakutsita baino herritar gehiagok ikusi leikiez, behintzat errazago izango dabe, eta modu horretara artearen eta gizartearen arteko konexinoa indartzen da. Benetan be uste dogu zentzu horretan BOSTEKO, Bizkaiko bost udalerritan izango dan erakusketa ibiltaria, plataforma interesgarria bihurtzen dala, esan bezala hartuemonetan ipinteko gure sortzaileen lanak eta herritarrak. eta erakundeen arteko lankidetza sendotzeko.\nJavier Landeras, Laura San Juan eta Mikel Lertxundiren lanak `Begirada dibergenteak: Shakkei ukitu bat´ izenburupean biltzen dira. Erakusketa horretan, sortzaile horietako bakoitzaren ikuspegi dibergentetik abiatuta shakkei edo mailegatutako paisaia kontzeptu japoniarraren inguruko berrirakurketa bat sortzen da;\nErakusketa Getxoko Romo Kultur Etxean egongo da ikusgai hilaren 28ra arte; Basauriko Arizko dorretxean, irailaren 30etik urriaren 24ra; Zelaietako (Amorebieta-Etxano) erakusketa aretoan, urriaren 26tik azaroaren 14ra; Kultur Leioako erakusketa aretoan azaroaren 17tik abenduaren 6ra, eta Arrigorriagako erakusketa aretoan, abenduaren 10etik 30era.\nJavier Landerasen argazki-proposamenen jarraibide analitikoek hainbat gai jorratzen dituzte, hala nola lurraldea, paisaia, natura eta kultura. Aurreko premisetan oinarrituta egindako argazki guztiek aukera ematen dute gizakiaren eta ingurunearen arteko elkarrekintza irakurtzeko, baita gai praktikoagoak jorratzeko pentsamenduak eta filosofiak egindako ibilbidea irakurtzeko ere. Oraina iraganarekin harilkatzen duten proposamenak dira, adibidez, zenbait lanetan aldaketa arinak eta akats teknikoen simulazioak sartzen dituenean, beste garai batzuetako argazkiak gogora ekartzea lortuz. Bere argazki-argitalpenen artean, bereziki aipatzekoak dira Shiroi Hana (2012), lorategi japoniarrei buruzkoa eta Bosteko 2020 erakusketaren parte dena, eta ‘Pintando el genio del lugar, fotografiando la mirada del artista’ (2018), non Carlos de Haes hemeretzigarren mendeko margolariak egin zituen penintsularen iparraldeko paisaiei buruzko koadro batzuetan oinarritutako argazkiak biltzen diren. Halaber, artista honen lanen barruan aipagarriak dira En construcción (2005), Bilboko hiri-eraldaketan finkatzen dena, eta On locations (2008), Berlin, Vicenza eta Bilbo bezalako hirietako eremu periferikoen aukera estetikoak eta komunikatiboak aztertzen dituena.\nArtista honek pinturarekin izan zuen lehen harremanetakoa Lehen Hezkuntzako haurrei olio-pinturaren hastapena errazteko Rafael Ruiz Balerdi sortzailea eskola publikoetara joaten zenean gertatu zen. Hortik aurrera Laura San Juan bere lehen erretratuak eta paisaiak egiten hasi zen eta, beraz, bere exekuzio estiloan Ruiz Balerdiren irakaspenak tinkatu ziren. 2004ko hasieratik zen pinturarekiko eta ekialdeko terapiekiko interesa erakutsi du, eta Andy Kay-rekin pintatzeko praktika honetan eta Li Chi Pang maisuarekin pintura txinatarrean sakontzen hasi zen. Ondoren, 2012an, zen pintura ikastaro batera joan zen Honolulura (Hawaii), Andy Kay eta John Stevensekin, biak ala biak zen artearen aditu ezagunak. Ekialdeko pinturarekin ohitu izanak berezkotasunean oinarritutako obra sortzea eragin du, energia isurketaren trazuaren bidez. 1983tik Gipuzkoako Foru Aldundiko irakasleen zerrendetan dago eta zeramika, saskigintza, collage, ekialdeko pintura, sumi-e eta zen pinturako ikastaroak eman eta zuzentzen ditu. Beste alde batetik, The Mustard Seed Garden Manual of Painting eskuliburua itzuli du, 1700ean Shangain argitaratua eta Txinako pintura tradizionalaren eta bere maisu handien oinarriei buruzko iritziak biltzen dituena. Era berean, Andy Kayrekin batera Ho Tit-Wah eskola sortu du, ekialdeko pinturaren inguruko ezagutza teorikoak eta praktikoak zabaltzeko aukera ematen dien plataforma. 2009an, halaber, zen eta sumi-e pinturaren inguruko pincel Zen elkartea sortu zuen eta bera da presidentea.\nBere material nagusiak harria, egurra eta burdina izan dira beti, forma eta konposiziozko sinpletasun-jarraibideetan oinarrituta, baina konbinazioetan aberatsa, testurak, ñabardurak, xehetasunak eta konparazio materialak barne. Hiru elementu horiek zuzenean lotzen dute naturara, gure ingurunearen osagai nagusi gisa eta, horrela, horien formak aldatuz, naturak sortzen duen indarra erakustea lortzen du. Artistak forma abstraktuen alde egiten duenean, hain zuzen ere, naturaren bilaketa argia igartzen da, bere formarik gabeko jatorrizko formekin, zeinak, egilearen eskuak aldatuak izatean, euren nolakotasun eta ezaugarriak zabalago zirriborratzea lortzen baitute. Chihiro Minato idazle japoniarrak honela esan zuen:\nOso ezaguna da zuhaitzak, harriak eta metalak direla Lertxundiren obraren funtsezko materialak, baina bere berezitasuna hiru material horiek erlazionatzean lortzen duen orekan eta harmonian datza . Lertxundiren errealitatea euskal kulturan errotuta dago, baina hizkuntza unibertsala du, bereziki eragina duena Japoniako kulturan materialei eta naturaren jatorrizko formei eskaintzen dien dedikazioagatik.


Gonbidatu eta anfitrioi perfektuak | Revista\nProtokoloa : Gonbidatu eta anfitrioi perfektuak\n“Sasoi garaia” ez da oporraldiei bakar-bakarrik aplika dakiekeen kontzeptua. Ospakizun zibil eta erlijiosoak ere urtean barrena aste gutxi batzuetan biltzen dira, beren “sasoi garaian”, alegia. Maiatza eta ekaina dira, askozaz ere, ezkontzeko eta lehen jaunartzea egiteko jende gehienak aukeratzen dituenak. Espainian urtean ospatzen diren 250.000 ezkontza, 200.000 jaunartze eta 300.000 bataioen erdia baino gehiago Aste Santua igaro eta uda iritsi aurretik egiten dira. Batzuentzat jaiegun, besteentzat konpromiso, denetan ezagun-ezagunak ez diren zeremonia horiek arautzen dituzten ohitura eta azturen aurrean anfitrioi eta gonbidatuek dakitena erakutsi behar izaten dute. Horrenbestez, baliagarri izango da helburu behinena (egunaz benetan gozatzea) lortzeko, batzuek eta besteek hainbat jarraibide erreferentzia gisa hartzea.\n/imgs/20060501/miscelanea01.jpgGonbitea telefonoz, mailez, postaz… baina egin, egin beharra dago. Gonbidatzen duenak ez du espero behar, inoiz aipatu ziolako edo, norbaitek bere burua gonbidatutzat jo dezan.\n/imgs/20060501/miscelanea02.jpgEztei ondoko dantza emazte berriak eta bere aitak hasiera ematea agintzen du protokoloak. Hortik minutu batzuetara, senar berriak emaztearekin dantzan egiteko baimena eskatu eta aitabitxiari amabitxia lagako dio. Ondoren, gainerako bikoteak elkartuko zaizkie dantzan. Dena den, formula hau norberaren irizpidearen arabera alda daiteke.


Txotxongilo: Gure Ginola\n1975eko irailaren 20a\n"Txotxongilo" giÃ±ol taldeari elkarrizketa\nGregorio Muxikak dionez, 1924garrenean, Pernando Amezketarraren ehun urteburua zela eta bere herrian eratu zituzten jaietan Joxe Egilegor eta Gregorio Beorlogik txotxongiloekin saio bat eman zuten. Baina ez dugu beste berririk euskal ginolari buruz oraingo "TXOTXONGILO" deritzan talde hau sortu arte.\nDonostiako "JAKINTZA" ikastolan eman zuten lehendabiziko saioa, orain lau urte eta gehixeago. Bigarrena Amezketan; oraindik gogoan dute han izan zuten harrera ona; haurrek esaten zuten: "telebixtako panpinak euskeraz"; gurasoak ere pozik ziren. Harrez gero ia Gipuzkoa osoan ibiliak dira; Bizkaian ere izan dira: Algortan, Durangon, Amorebietan, Morgan, Yurretan... eta Baionako Euskal Museoan ere amanik dute saio bat.\nSenar-emazte gazteak dira giÃ±oizale hauk. Larunbat eta igandetan beren trasteak eta hiru haurrak hartu eta hor joaten dira, edozein txokotara, haurrei poz pixka bat ematera.\n-Orain urte batzu antzerki talde batzutan (Antigona, Teatro Estudio San SebastiÃ¡n) eta ginolean ere lan egin genuen, baina erderaz. Gero, gure bi haur zaharrenak ikastolara joaten ziren eta gu ere euskeraz ikasten hasi ginen. Ohartu ginen haurrei atsegin zaizkien gauzetatik "zinea, telebixta, antzerkia..- ez zegola ia ezer gure hizkuntzan. Orduan, gure aldetik zerbait egitea erabaki genuen.\nIpui bat asmatu, panpinak egin eta haurrei azaltzera.\n-Gure lehenengo ipuieko pertsonaiak "Otso Bixente", "Txano Gorritxo" eta horrelakoak ziren. Berehala beste ipui bat asmatu bebar izan genuen, toki batzuetara bigarren aldiz deitzen bait gintuzten; horrela, "Altxa Pelipe" sortu genuan. Gero "Jaxinto eta Joxepa". Azkenengo ipui honetan ginolaren betiko eskemak puskatu egiten ditugu.\nOrain arte ginolean, zintzoak alde batetik eta gaiztuak bestetik ziren eta beti lehenengoek irabazten zuten. Guk nahiago dugu haurrei gizonok garen bezala agertzea: ez erabat zintzo eta ezta ere erabat gaizto, baizik alderdi onak eta txarrak nahastuta. Hori egiten dugu "Jaxinto eta Joxepa"rekin.\n-Zuen ipuiak, ze urtetako haurrentzat dira egokiak?\n-Adin guzietakoentzat. Ikusiko duzu. Donostian zortzi urte bitartean eta herrietan beranduxeago arte, haurrek benetakoa bezala bizi dute ginola. Zaharragoak berriz, ohartzen dira pertsonaiak gezurretazkoak direla eta abar, baina disfrutatzen dute personaien galderei gaizki erantzunaz, nolabait ere aurka eginaz eta burrukatuaz. Baina hau ez da guzia. Gurasoek eta irakasleek ere pozik ikusten dute ginola bere haurrekin batera Gainera, gure saioetan pertsona larriak daudenean, hoiei ere erantzun eta parte har erazten diegu saio horik, ikusleak haurrak bakarrik direnean baino alaiagoak izaten dira.\n-Ze programa izaten duzue saioetan?\n-Askotan gure antzerkia beste saio batzuen artean izaten da: paiasoak, ikastolako haurren abesti eta dantzak.. Saio osoa guk bete bebar dugunean, ginolaz gainera ipui bat antzesten dugu, ikusleen laguntzaz. Horrela haur guziak parte hartzea iristen dugu. Nola egiten dugun? Zaila da hitzez esatea, ikusi egin behar da\n-Ikusiko dugu ba\n-Orain beste ipui bat prestatu dugu. Ikusi genuen gure herriko folklorean errotu beharra. Azkue eta Barandiaranen bildumetara 30 genuen eta Barandiaranek jasoteko ipui zahar bat aukeratu genuen: "Suget eta axeria", Euskal Herriko leku askotan esaten zena eta, beharbada oraindik kontatuko dena. Antzesteko piskat aldatu egin behar izan dugu.\nForma aldetik ere bide berriak urratu ditugu ipui honetan; betiko panpinen ordez, kale bazterrean botata aurkitu daitezkeen zenbait gauza erabiltzen dugu: galtzerdi bat, egur puskak, pina bat . Ipuia kontatzen duena arbola zahar bat da.\n-Hori ere ikusi egin behar. Orain arte ze harrera izan duzue zuen lana ikusi dutenen artean?\n-Oso harrera ona izan dogu. Bai haurren aldetik, gure saioak oso atsegin izan dituztelako eta baita guraso eta irakasleen aldetik, ere lan hau oso beharrezkoa iruditzen zaielako.\n-Ba ahal duzue hartuemanik beste gidoizaleekin?\n-Kataluinako "La Claca" deritzan taldearekin harremanean gaude. Frantzian mundu guziko ginolzaleen arteko aldizkari bat argitaratzen da, "UNIMA" deritzana; horren bidez beste toki batzuetan egiten denaren berri jakiten dugu. Europako herrialde batzuetan oso aurreratuak daude gai hontan. Adibidez, Txekoslobakian unibertsitade mailako karrera bat dago -bost urtekoa- ginola eta antzeko lanetan ari direnentzat.\n-Hortaz, ginola gauza garrantzitsua da\n-Oso garrantzitsua. Askotan larriok ez diogu jaramonik egiten haurren jolasari. Esate baterako, herri jaietan, ia beti, haurrekikoa betetzeko edozer gauza ipintzen da. Ez luke horrela izan behar, baina haurrentzat jolas egokiak, hezigarriak, bilatu beharra dago; uste dogu giÃ±olak baduela gaia-horretarako.\nTelefonoz deitu dute. Lazkaotik omen ziren, irailean hara joateko.\n-Noila iritsi duzue herrietan zuen taldea ezagutaraztea?\n-Gure semeetako batek horixe galdetzen du, eta nola dakiten hortik zehar guk giÃ±ola egiten dugun.\nEz dugu batere propaganderik egin, baina badakizu zer gertatzn den: herri batera joanez gero, ondokoek jakiten dute eta hara ere joateko deitu eten gabeko katea.\n-Izan ahal duzue arazorik beste euskalkietako haurrak ulertzeko?\n-Ez; ginolean oso hizkuntza erraza erabiltzen baita eta ekzioak ere asko laguntzon du ulertzen. Begira zazu, oraindIk euskera ikasten ari diren haurrek ere ulertzea lortu dugu, antzerkiaren aurretik erderaz zerbait argitu ondoren.\n-Ekin diogun lanari jarraitzea ipui berriak sortu eta abar. Nafarroan eta Araban ez dugu oraindik saiorik eman eta joan nahi genuke .\nLaster telebixtaz ere ikusi ahal izango dugu "TXOTXONGILO" taldea. Euskaraz eman behar duten programan agertzeko eskatu diote.


Guri buruz - Anhui Fitech Materials Co., Ltd\nAnhui Fitech Materials Co., Ltd purutasun handiko metalak eta kalitate handiko lehengai kimikoak eskaintzera bideratutako material-konpainia berria da goi-teknologiako enpresentzat eta ikerketa institutuentzat. eta produktuak prozesatzeko sistema hobetzeko.Gure enpresak modu independentean garatu eta kudeatu zituen purutasun handiko metalen, material konposatuen eta xede-materialen produktuak, besteak beste, galioa (Ga), telurioa (Te), renioa (Re), kadmioa (Cd), selenioa (Se), bismutoa (Bi). Germanioa (Ge), Magnesioa (Mg), etab.\nPozik gaude gure kalitatea kudeatzeko sistemen ISO 9001:2015 ziurtagiria lortzeko ebaluazio multzo sakon bat gainditu dugula jakinarazteko.\nISO 9001:2015 arauak ziurtatzen du gure kalitatea kudeatzeko sistemaren oinarria etengabeko hobekuntza eta bezeroen gogobetetzea dela.\n*Gure zerbitzuen eta eragiketen kalitatearen nazioarteko estandarra\n*Bezeroaren lehen jarrera\n*Kalitatearekiko konpromisoa erakusten duen ikuskaritza independentea\nAzkenik, gure bezeroak zerbitzuaren kalitatea etengabe hobetzen ahalegintzen den eta ezinbestean prozesuak eraginkorragoak izateko, komunikazioak hobetzeko eta etorkizuneko arriskuak hobeto kudeatzeko moduak bilatzen dituen erakunde batekin elkartzen dira.\nOne Stop Material aurreratuen hornitzailea\nProduktu hauen purutasuna %99tik %99,99999ra bitartekoa da.Baita oxigeno gutxiko metal hautsa ere.Araztutako metal espezialitateen eta material aurreratuen lehen hornitzaile liderra izan nahi dugu munduan, hala nola Asiako ekialdeko eta hego-ekialdeko, Ipar Amerikako, Europarentzako eta Australiako.\nGure enpresak hainbat lehengai kimikoren sintesia pertsonalizatua eta zerbitzu pertsonalizatua eskaini diezaieke gure bezeroei.Fitech Materials-ek Txinan "One Stop Advanced Materials Provider" profesionala izateko konpromisoa hartu du orain.Orain arte, 100 produktu mota baino gehiago eskaintzen ari gara 50 herrialde eta eremu ezberdin baino gehiagotan.\nFitech-en produktu nagusiak\n★ Metal arraroak: artsenikoa, bismutoa, kobaltoa, nikela, niobioa, banadioa\n★Galdaketako aleazioak: kobaltozko aleazioak, nikelezko aleazioak, burdinazko aleazioak\n★Supper Alloys Produktuak: Forjatutako Barra, Xafla, Hodia, Eraztuna, Brida, Alanbrea\n★Ingeniaritza Zerbitzua: Ekipamenduak\nGure Merkatu Nagusiak barne hartzen ditu\n★Burdinezkoak ez direnak ★Metal preziatuak ★Ferroaleazioa\n★Kimika ez-organikoa ★Kimika organikoa ★Lur arraroa


Irekia Eusko Jaurlaritza - Gobierno Vasco :: Euskadiko Irakurketa Publikoko Sarea udal-liburutegi guztietara zabaldu da, Santurtzi gaur bertan gehitu ondoren\nSanturtziko sei udal liburutegiak Euskadiko Irakurketa Publikoko Sarean sartu dira gaur bertan eta, horrela, orain 13 urte Eusko Jaurlaritzak abiatu zuen prozesua gauzatu da. Ekimen honen helburua izan da ahaleginak batzea, helburuak partekatzea eta errekurtsoak biderkatzea zerbitzu publiko integratu bat eskaintzeko irakurketaren eremuan. Lortu izan dena da eraikin, herri eta kudeaketa-organo desberdinetan banatutako liburutegi zerbitzuen eskaintza aldatzea eta eskaintza integratu bat izatea, herritarrek zerbitzu bakar bat bezala ikusiko dutena, kohesionatua, gure Lurraldean liburutegi bakar bat egongo balitz bezala, alegia.\nBilbo eta Donostia sarean txertatu ondoren, Santurtzi zen geratzen zen udalerri bakarra sistema informatikoa eta datu-baseak bateragarri egiteko. Orain, Bizkaiko herri horretako sei udal liburutegiak (26.900 bazkide) behin betiko txertatzean, Euskadiko Irakurketa Publikoko Sarea honela geratzen da osatuta: 205 liburutegi eta 304 sukurtsal ditugu (udalerri batek udal liburutegi bat du, baina sukurtsal gehiago izan ditzake). Sare honetako liburutegi gehienak udalenak dira, baina bestelakoak ere badaude (Eusko Jaurlaritza, Artxibo Historikoa, HABE, Lazkaoko Beneditarren Artxiboa, Zarauzko Photomuseuma…).\nEuskadiko Irakurketa Publikoko Sarea sei milioi ale ditu funtsetan, 1.100.000 titulu ezberdin eta 980.000 bazkide inguru. Sare honetan parte hartzeak hainbat abantaila dakartza erabiltzaileentzat:\nSareko erabiltzaileek txartel bakarra eta doakoa dute eta, horren bidez, liburutegietan dauden funtsetara sar daitezke (titulu bat ez badago liburutegi batean, beste batean eskatzen da).\nKatalogo kolektibo bakar bat dago, liburutegi guztietako funts edo bilduma guztiei buruzko informazioa biltzen duena.\nErabiltzaileek eLiburutegia erabiltzeko aukera dute, Estatuko liburutegi digitalik handiena, 14.200 titulu baino gehiagorekin.\nEra berean, Sarean parte-hartzeak hainbat abantaila dakarzkie parte hartzen duten udalerriei. Eusko Jaurlaritzako Kultura eta Hizkuntza Politika Sailak liburutegi horiei aukera ematen die hiru diru-laguntza ildotara jotzeko (funtsak erosteko, teknologia berrietarako eta irakurketa sustatzeko jarduerak bultzatzeko), Sarean dauden liburutegi guztietako langileek parte hartzeko prestakuntza-programak sustatzen ditu eta, gainera, laguntza teknikoa eta mantentze-lanak Eusko Jaurlaritzaren kargura dira.


Bonaparte, Luis Luzien\nLuis Luzien Bonaparte printzea Thorngrowe-n, Ingalaterra, jaio zen 1813an eta Fano-n, Italia, hil 1891ean. Napoleon I.aren iloba zen. Ingalaterran jaio zen bere aita preso zegoenean; Waterloo-ko batailaren ondoren, 1815eko ekainaren 18a, familiarekin batera Elizaren Estatuetan bizi izan zen. 1833an Florentziako Maria Anna Cechi-rekin ezkondu zen, baina gero bereizi egin ziren.\nJakintza-arlo desberdinetako prestakuntza eman zioten ikasketak egin zituen; Horiez guztiez gain, Euskal Herrian eta Europa osoan zehar ere ibili zen. Bidaiek ezagutzak zabaldu eta sakondu zuen helburu: mineralogia, kimika eta hizkuntzalaritzakoak besteak beste. Hizkuntzalaritzari buruz egin zuen lehen liburuan, euskara izan zuen gai nagusi (1847). Politika-munduan ere jardun zuen; bere lehengusu Luis Bonaparte Frantziako enperadoreak bultzatuta (1848). Emaztearengandik bereizi (1850) eta Batzar Legegilean Korsikako senatari izan zen (1852); orduan, lehengusuak printze egin zuen. Londresen Antoine Abbadiakin harremanak izan eta Bonapartek euskarari buruzko ikerketak eta lanak egiten hasi zen. Euskal Herritik kanpo euskarak izan duen ikertzaile eta sustatzaile garrantzitsua izan zen. Euskararen ikerketa interes zientifiko hutsez hasi zuen, baina benetako interesa piztu zitzaion (1855 - 1856).\n1856 - 1869 bitartean, bost bidaia egin zituen Euskal Herrira. Berak aurrez ezarritako laguntzaile-sareak bildu zuen informazioari esker lan hauek burutu zituen: Langue basque et langue finnoise (1862), Curiosidades eúskaras (1866), Le verbe Basque en tableaux (1869) eta Études sur les trois dialectes basques des vallées d´Aezcoa, de Salazar et de Roncal (1872). Euskal dialektologiaren lehen ikerketa zientifikoa egin zuen; berak mugatu zituen euskalkiak lehenbizikoz mapa batean (8 euskalki bereiz zituen: bizkaiera, gipuzkera, lapurtera, hegoaldeko goi nafarra, iparraldeko behe nafarrera, mendebaldeko behenafarrera eta zuberera). Euskalkiak eta euskararen hedapena mapan kokatu zituen (1869). Duvoisin, Uriarte, Otaegi, Mendigaxa, Intxauspe, Salaberri eta Etxenike haren laguntzaile izan ziren eta horrela kristau-ikasbideak, bibliak euskaratu eta argitara eman ahal izan zituen. Ingelesen dialektoei buruz aspaldi hasitako ikerketari ekin zion berriro (1883).\nHil ondoren, euskal gaiei buruzko esku-izkribuak R.M. Azkuek erosi zituen; egun Bizkaia, Gipuzkoa, Nafarroa eta Arabako Aldundietan daude.\nLoturak: Louis Marie Fabre;